CELEX: 
Language: lv
Date: 2020-01-30 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz noteikumiem par akvakultūras objektiem un ūdensdzīvnieku pārvadātājiem papildina Eiropas Parlamenta un Padomes Regulu (ES) 2016/429

EIROPAS
                          KOMISIJA
                                                 Briselē, 30.1.2020.
                                                 C(2020) 415 final
                     KOMISIJAS DELEĢĒTĀ REGULA (ES) …/..
                                     (30.1.2020),
    ar ko attiecībā uz noteikumiem par akvakultūras objektiem un ūdensdzīvnieku
   pārvadātājiem papildina Eiropas Parlamenta un Padomes Regulu (ES) 2016/429
                              (Dokuments attiecas uz EEZ)
LV                                                                              LV
 ---pagebreak---                                        PASKAIDROJUMA RAKSTS
   1.        DELEĢĒTĀ AKTA KONTEKSTS
   Eiropas Parlamenta un Padomes 2016. gada 9. marta Regula (ES) 2016/429 par
   pārnēsājamām dzīvnieku slimībām un ar ko groza un atceļ konkrētus aktus dzīvnieku
   veselības jomā (“Dzīvnieku veselības tiesību akts”)1 nosaka noteikumus par pārnēsājamām
   dzīvnieku slimībām, cita starpā arī noteikumus par akvakultūras objektu reģistrēšanu un
   apstiprināšanu, ūdensdzīvnieku pārvadātāju lietvedības pienākumiem un turētu
   ūdensdzīvnieku izsekojamību Savienībā.
   Regula (ES) 2016/429 arī paredz, ka Komisija var saskaņā ar minētās regulas IV daļas
   II sadaļas 1. nodaļu pieņemt deleģētos aktus, ar kuriem papildina minētos noteikumus.
   Šīs deleģētās regulas noteikumi lielā mērā atkārto noteikumus, kas patlaban noteikti spēkā
   esošajos Savienības tiesību aktos, jo īpaši Padomes Direktīvā 2006/88/EK2, un uz minētā
   tiesību akta pamata pieņemtos noteikumus, jo tie ir pierādījuši, ka iedarbīgi spēj novērst
   sarakstā norādīto slimību izplatīšanos Savienībā. Tomēr tie ir dažos aspektos atjaunināti, lai
   ņemtu vērā minēto noteikumu piemērošanā gūto pieredzi un ar Regulu (ES) 2016/429
   izveidoto jauno tiesisko regulējumu.
   Attiecīgi šajā deleģētajā regulā noteikti papildinoši noteikumi par
   a)        tādu noteiktu akvakultūras objektu apstiprināšanu, kur tiek turēti akvakultūras
             dzīvnieki, kas rada būtisku risku dzīvnieku veselībai;
   b)        informāciju, kas iekļaujama reģistrēto un apstiprināto akvakultūras objektu reģistros,
             kuri jāuztur kompetentajām iestādēm;
   c)        lietvedības pienākumiem, kas jāpilda akvakultūras objektu operatoriem un
             minētajiem objektiem paredzētu un palaišanai savvaļā paredzētu ūdensdzīvnieku
             pārvadātājiem;
   d)        pārejas pasākumiem, kuru mērķis ir aizsargāt ieinteresēto personu iegūtās tiesības un
             tiesisko paļāvību, kas izriet no iepriekšējiem Savienības tiesību aktiem.
   2.        PIRMS AKTA PIEŅEMŠANAS NOTIKUSĪ APSPRIEŠANĀS
   Komisijai bija vairākas sanāksmes un viedokļu apmaiņas ar Dzīvnieku veselības ekspertu
   grupu (E00930)3. Deleģētās regulas projekts tika darīts pieejams arī Eiropas Parlamentam un
   Padomei komentāru sniegšanai. Komentāri no Eiropas Parlamenta un Padomes netika
   saņemti. Dzīvnieku veselības padomdevējā komitejā4 notika vairākas sanāksmes, kurās
   piedalījās plašs ieinteresēto personu loks un tika atspoguļoti un apspriesti tiesību akta projekta
   galvenie elementi. Informāciju, kas tika saņemta apspriešanās darbību kontekstā, Komisija ir
   ņēmusi vērā.
   Turklāt no 2019. gada 28. oktobra līdz 2019. gada 25. novembrim, izmantojot labāka
   regulējuma atsauksmju mehānismu, tika apkopoti ieinteresēto personu komentāri par
   deleģētās regulas projektu. Atsauksmes tika saņemtas no 2 pilsoņiem un šādām
   7 organizācijām: Associazione Piscicoltori Italiani (API) (IT), Comité Interprofessionnel des
   1
           OV L 84, 31.3.2016., 1. lpp.
   2
           Padomes 2006. gada 24. oktobra Direktīva 2006/88/EK par akvakultūras dzīvniekiem un to produktiem
           izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un
           kontroli (OV L 328, 24.11.2006., 14. lpp.).
   3
           https://ec.europa.eu/food/animals/health/expert_group_en.
   4
           https://ec.europa.eu/food/animals/health/advisory_committees_en.
LV                                                        1                                                    LV
 ---pagebreak---    Produits de L’Aquaculture (CIPA) (FR), Eiropas Akvakultūras ražotāju federācija (FEAP)
   (BE), Eiropas Zooloģisko dārzu un akvāriju asociācija (EAZA) (NL), Dānijas Akvakultūras
   organizācija (DK), Ornamental Fish International (OFI) (NL), Vides, pārtikas un lauku lietu
   departaments (Defra) (UK).
   Galvenie iesniegtie lūgumi un argumenti bija šādi:
           –      akvakultūras objekti, kur tiek turētas palaišanai savvaļā paredzētas zivis,
                  nebūtu jāatbrīvo no apstiprinājuma prasības;
           –      publiskajā objektu reģistrā nebūtu jāiekļauj informācija par operatoru
                  ekonomisko stāvokli;
           –      lūgums izdarīt precizējumus attiecībā uz pārvietošanu no akvārijiem uz
                  norobežotiem objektiem un otrādi;
           –      lūgums izdarīt precizējumus attiecībā uz akvakultūras objektiem, kas ir slēgta
                  tipa kompleksi, kuros tiek turēti dekoratīviem nolūkiem paredzēti akvakultūras
                  dzīvnieki, un noteikt īpašus pārvietošanas nosacījumus, kas paredz, ka
                  minētajiem objektiem ir jābūt apstiprinātiem;
           –      pasākumi, kas jāapsver akvakultūras objektu biodrošības plānā, ir diezgan
                  vērienīgi un neelastīgi;
           –      lūgums īstenošanas aktā no reģistrācijas prasības atbrīvot dažus zema riska
                  uzņēmumus.
   3.      DELEĢĒTĀ AKTA JURIDISKIE ASPEKTI
   Šī deleģētā regula ir jāpieņem Regulas (ES) 2016/429 satvarā un jo īpaši saskaņā ar tās
   176. panta 4. punktu, 181. panta 2. punktu, 185. panta 5. punktu, 189. panta 1. punktu un
   279. panta 2. punktu.
LV                                                2                                              LV
 ---pagebreak---                             KOMISIJAS DELEĢĒTĀ REGULA (ES) …/..
                                                   (30.1.2020),
         ar ko attiecībā uz noteikumiem par akvakultūras objektiem un ūdensdzīvnieku
        pārvadātājiem papildina Eiropas Parlamenta un Padomes Regulu (ES) 2016/429
                                        (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 9. marta Regulu (ES) 2016/429 par
   pārnēsājamām dzīvnieku slimībām un ar ko groza un atceļ konkrētus aktus dzīvnieku
   veselības jomā (“Dzīvnieku veselības tiesību akts”)5, un jo īpaši tās 176. panta 4. punktu,
   181. panta 2. punktu, 185. panta 5. punktu, 189. panta 1. punktu un 279. panta 2. punktu,
   tā kā:
   (1)     Regula (ES) 2016/429 nosaka profilakses un kontroles noteikumus attiecībā uz
           slimībām, kas ir pārnēsājamas uz dzīvniekiem vai cilvēkiem, cita starpā noteikumus
           akvakultūras objektiem un ūdensdzīvnieku pārvadātājiem. Regula (ES) 2016/429
           turklāt paredz, ka Komisija var pieņemt deleģētos aktus, lai papildinātu dažus
           nebūtiskus minētās regulas elementus. Tāpēc, lai nodrošinātu jaunajā tiesiskajā
           regulējumā (Regula (ES) 2016/429) iedibinātās sistēmas netraucētu darbību, ir
           jāpieņem papildinoši noteikumi.
   (2)     Konkrētāk, šīs regulas noteikumiem būtu jāpapildina pašreizējie Regulas (ES)
           2016/429 IV daļas II sadaļas 1. nodaļas noteikumi attiecībā uz tādu akvakultūras
           objektu apstiprināšanu, kur tiek turēti akvakultūras dzīvnieki, kas rada būtisku risku
           dzīvnieku veselībai, kā arī attiecībā uz akvakultūras objektu reģistriem, kas jāuztur
           kompetentajām iestādēm, un akvakultūras objektu operatoru un ūdensdzīvnieku
           pārvadātāju lietvedības pienākumiem.
   (3)     Turklāt šajā regulā ņemts vērā tas, ka no 2021. gada 21. aprīļa ar Regulu (ES)
           2016/429 tiek atcelta Padomes Direktīva 2006/88/EK6. Regula (ES) 2016/429 nosaka,
           ka objekti un operatori, kas reģistrēti vai apstiprināti saskaņā ar minēto direktīvu pirms
           Regulas (ES) 2016/429 piemērošanas sākumdienas, ir uzskatāmi attiecīgi par
           reģistrētiem vai apstiprinātiem saskaņā ar minēto regulu un uz tiem attiecas minētajā
           regulā noteiktie pienākumi.
   (4)     Tāpēc ar šīs regulas noteikumiem būtu jāpapildina Regulas (ES) 2016/429 IX daļā
           paredzētie noteikumi par pārejas pasākumiem, kas vajadzīgi, lai aizsargātu ieinteresēto
           personu iegūtās tiesības un tiesisko paļāvību, kas izriet no iepriekšējiem Savienības
           tiesību aktiem attiecībā uz akvakultūras objektiem.
   5
           OV L 84, 31.3.2016., 1. lpp.
   6
           Padomes 2006. gada 24. oktobra Direktīva 2006/88/EK par akvakultūras dzīvniekiem un to produktiem
           izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un
           kontroli (OV L 328, 24.11.2006., 14. lpp.).
LV                                                       3                                                     LV
 ---pagebreak---    (5) Visi šajā regulā paredzētie noteikumi attiecas uz akvakultūras objektiem un
       ūdensdzīvnieku pārvadātājiem un ir jāpiemēro vienlaicīgi, tāpēc pārredzamības labad,
       kā arī nolūkā atvieglot noteikumu piemērošanu un izvairīties no noteikumu dublēšanās
       tie būtu jānosaka vienā tiesību aktā, nevis atsevišķos aktos ar daudzām mijnorādēm.
       Tas atbilst arī Regulā (ES) 2016/429 pieņemtajai pieejai.
   (6) Regulas (ES) 2016/429 176. panta 1. punkts nosaka, ka tādu akvakultūras objektu
       operatoriem, kur tiek turēti akvakultūras dzīvnieki, kurus iecerēts no turienes izvest vai
       nu dzīvus, vai kā akvakultūras dzīvnieku izcelsmes produktus, ir jāiesniedz
       kompetentajai iestādei apstiprināšanas pieteikums. Tā kā minētajā kategorijā ietilpst
       daudz dažādu akvakultūras objektu, Regulas (ES) 2016/429 176. panta 2. punkts
       paredz, ka dalībvalstis drīkst noteiktu veidu akvakultūras objektus no apstiprināšanas
       prasības atbrīvot, ja šādi akvakultūras objekti nerada būtisku slimības risku. Turklāt
       minētās regulas 176. panta 4. punkts nosaka, ka Komisija var pieņemt deleģētos aktus
       par atkāpēm no apstiprinājuma prasības attiecībā uz noteiktu veidu akvakultūras
       objektiem, ja minētie akvakultūras objekti nerada būtisku risku.
   (7) Akvakultūras objekta radītā riska līmenis ir atkarīgs no minētā akvakultūras objekta
       darbības un tajā audzēto akvakultūras dzīvnieku vai ražoto akvakultūras dzīvnieku
       izcelsmes produktu galamērķa un paredzētā izmantojuma. Daži akvakultūras objekti
       jau ir apstiprināti dažādiem mērķiem, piemēram, akvakultūras objekti, kas apstiprināti
       saskaņā ar higiēnas noteikumiem atbilstoši Eiropas Parlamenta un Padomes Regulai
       (EK) Nr. 853/20047. Noteiktās situācijās akvakultūras objekti, tādi kā attīrīšanas un
       nosūtīšanas centri vai izklāšanas teritorijas, gliemjus saņem tikai no epidemioloģiskā
       apgabala, kurā atrodas pats akvakultūras objekts. Tāpēc šie akvakultūras objekti rada
       nebūtisku risku dzīvnieku veselībai. Arī citi akvakultūras objekti veic zema riska
       darbības, piemēram, tur vienīgi palaišanai savvaļā paredzētus akvakultūras dzīvniekus
       pēc tam, kad tie tos ieguvuši no vaisliniekiem, kas ir no ūdensobjekta, uz kura atrodas
       akvakultūras objekts, vai tur plašos dīķos lietošanai pārtikā vai palaišanai savvaļā
       paredzētus akvakultūras dzīvniekus.
   (8) Šajā regulā ir jānosaka īpaši nosacījumi, saskaņā ar kuriem būtu jāatļauj akvakultūras
       objektiem atkāpties no apstiprinājuma prasības. Dažos gadījumos atkāpes būtu
       jāattiecina tikai uz akvakultūras objektiem, kas akvakultūras dzīvniekus pārvieto savā
       dalībvalstī, un ne uz akvakultūras objektiem, kas akvakultūras dzīvniekus pārvieto no
       vienas dalībvalsts uz citu. Tomēr jebkurā gadījumā atkāpes no akvakultūras objektu
       apstiprinājuma prasības būtu jāapsver tikai tad, ja kompetentā iestāde ir pabeigusi
       riska novērtējumu, kurā ņemts vērā vismaz risks, ka akvakultūras objektā esošie
       akvakultūras dzīvnieki varētu ar ūdens vai pārvietošanas starpniecību inficēties ar
       ūdensdzīvnieku slimību vai to izplatīt, un ir konstatēts, ka šis risks ir nebūtisks.
       Papildu riska faktori, kurus kompetentā iestāde var ņemt vērā minētajā riska
       novērtējumā, ir izklāstīti Komisijas Deleģētās regulas (ES) …/…8 [C(2019) 4056]
       VI pielikuma I daļas 2. nodaļā. Tādēļ šajā regulā paredzētajiem papildinošajiem
       noteikumiem būtu jāatbilst tiem, kas noteikti minētajā deleģētajā regulā.
   (9) Tajā pašā laikā dažu citu veidu akvakultūras objekti rada būtisku risku, ka izplatīsies
       ūdensdzīvnieku slimības. Šādi akvakultūras objektu veidi būtu konkrētāk jāapraksta
       šajā regulā, un būtu jānosaka prasība, ka šo akvakultūras objektu operatoriem jāsaņem
   7
       Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko nosaka īpašus
       higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).
   8
       Komisijas Deleģētā regula (ES) …/…, ar ko attiecībā uz noteikumiem par noteiktu sarakstā norādītu un
       jaunradušos slimību uzraudzību, izskaušanas programmām un statusu “brīvs no slimības” papildina
       Eiropas Parlamenta un Padomes Regulu (ES) 2016/429 [C(2019) 4056].
LV                                                   4                                                      LV
 ---pagebreak---         apstiprinājums. Tie ir akvakultūras objekti, kur dekoratīvie akvakultūras dzīvnieki tiek
        turēti atvērta tipa kompleksos, kā arī slēgta tipa kompleksos, kur pārvietošanas modeļi
        ir tādi, ka tirdzniecība Savienībā vai ar trešām valstīm rada slimības risku. Citu veidu
        akvakultūras objekti, kur slimības izplatīšanās risks būtu jāsamazina, nosakot prasību
        par kompetentās iestādes apstiprinājuma saņemšanu, ir karantīnas objekti, objekti, kur
        vektorsugu dzīvnieki tiek turēti izolācijā līdz brīdim, kad tie vairs netiek uzskatīti par
        vektoriem, un kuģi un citas mobilas struktūras, kur akvakultūras dzīvnieki tiek ārstēti
        vai tiem tiek veiktas citas ar audzēšanu saistītas procedūras.
   (10) Regulas (ES) 2016/429 177. pantā paredzēts, ka kompetentā iestāde operatoriem
        piešķir apstiprinājumu attiecībā uz akvakultūras objektu grupām. Tāpēc uz šādām
        grupām attiecīgā gadījumā būtu jāattiecina šajā regulā paredzētie papildinošie
        noteikumi, un būtu jāprecizē, kā attiecīgie noteikumu būtu jāpiemēro tieši grupai vai
        tajā.
   (11) Saskaņā ar Regulas (ES) 2016/429 180. pantu visu akvakultūras objektu vai
        akvakultūras objektu grupu operatoriem, lai saņemtu apstiprinājumu, ir kompetentajai
        iestādei jāiesniedz attiecīga informācija. Šajā sakarā operatoriem būtu kompetentajai
        iestādei jāiesniedz rakstisks biodrošības plāns, kas tiks izskatīts apstiprināšanas
        procesā. Šī prasība būtu jāattiecina gan uz atsevišķiem akvakultūras objektiem, gan
        akvakultūras objektu grupām neatkarīgi no to lieluma, bet biodrošības plāna
        sarežģītībai vajadzētu būt atkarīgai no konkrētā akvakultūras objekta vai akvakultūras
        objektu grupas specifikas un no pasākumiem, kas vajadzīgi, lai mazinātu ar minēto
        objektu vai objektu grupām saistītos slimību riskus.
   (12) Dažiem akvakultūras objektiem un akvakultūras objektu grupām būtu, pamatojoties uz
        Komisijas Deleģētās regulas (ES) …/… [C(2019) 4056] VI pielikuma I daļas
        1. nodaļas noteikumiem, jāpiedalās riska izvērtēšanā balstītajā uzraudzības shēmā, ko
        kompetentā iestāde ieviesusi saskaņā ar Regulas (ES) 2016/429 26. pantu. Bez šādas
        līdzdalības akvakultūras objekti vai akvakultūras objektu grupas nebūtu jāapstiprina.
        Saskaņā ar Regulas (ES) 2016/429 27. pantu riska izvērtēšanā balstītajā uzraudzībā var
        ņemt vērā uzraudzību, ko saskaņā ar 24. pantu veic operatori paši, arī minētās regulas
        25. pantā minētos dzīvniekveselības apmeklējumus. Lai optimāli izmantotu resursus,
        riska izvērtēšanā balstīto uzraudzību var veikt vienlaikus ar uzraudzību, kas saistīta ar
        konkrētām sarakstā norādītām slimībām.
   (13) Tam, cik bieži veicama riska izvērtēšanā balstītā uzraudzība, vajadzētu būt atkarīgam
        no akvakultūras objekta riska klasifikācijas (augsta, vidēja vai zema riska objekts), ko
        kompetentā iestāde noteikusi pēc objekta apstākļu novērtēšanas. Faktori, kas
        kompetentajai iestādei jāņem vērā un jāizvērtē, nosakot objektu riska klasi, kā arī ar
        katru riska klasi saistītais uzraudzības biežums ir noteikts Komisijas Deleģētās regulas
        (ES) …/… [C(2019) 4056] VI pielikuma I daļā. Riska izvērtēšanā balstītajā
        uzraudzības shēmā iekļaujot akvakultūras objektus, kuros tiek turēti sarakstā
        nenorādītu sugu dzīvnieki, bet kuri veido ievērojamu daļu no tirdzniecības apjoma un
        tādēļ ir klasificēti par augsta riska objektiem, maksimāli palielinās izredzes identificēt
        un kontrolēt jaunradušās slimības, ja tādas minēto sarakstā nenorādīto sugu
        akvakultūras dzīvniekiem parādās.
   (14) Riska izvērtēšanā balstīto uzraudzību veic arī apstiprinātās akvakultūras objektu
        grupās, tāpēc ir svarīgi noteikt, kā šo uzraudzību grupu līmenī īstenot tā, lai tās
        iznākums būtu epidemioloģiski jēgpilns. Tāpēc šajā regulā būtu jānosaka noteikumi
        par pieeju, kāda kompetentajai iestādei būtu jāievēro, veicot minēto uzraudzību.
LV                                                5                                                LV
 ---pagebreak---    (15) Papildus prasībai, ka operatoriem apstiprināšanas procesa ietvaros jāiesniedz
        kompetentajai iestādei biodrošības plāns un ka noteiktiem akvakultūras objektiem
        jāpiedalās riska izvērtēšanā balstītajā uzraudzības shēmā, akvakultūras objektiem, kam
        ir vajadzīgs apstiprinājums, būtu jāizpilda arī noteiktas prasības attiecībā uz to
        kompleksiem un aprīkojumu. Tāpēc šajā regulā būtu jānosaka īpašs biodrošības,
        uzraudzības un kompleksu un aprīkojuma prasību kopums, kas piemērojams konkrētas
        kategorijas akvakultūras objektiem vai konkrētas kategorijas akvakultūras objektu
        grupai.
   (16) Regulas (ES) 2016/429 178. pants nosaka, ka tādu akvakultūras objektu operatori, kas
        vēlas iegūt norobežota objekta statusu, drīkst akvakultūras dzīvniekus pārvietot uz
        savu akvakultūras objektu vai no tā tikai pēc tam, kad attiecīgais objekts saskaņā ar
        minētās regulas noteikumiem no kompetentās iestādes ir saņēmis minētā statusa
        apstiprinājumu. Tā kā šie akvakultūras objekti drīkst ar akvakultūras dzīvniekiem
        savstarpēji apmainīties, izpildot mazāk pārvietošanas prasību nekā citu veidu
        akvakultūras objekti, ir lietderīgi noteikt, ka tiem jābūt nolīgtam veterinārārstam, kurš
        pārraudzīs akvakultūras objekta darbības un būs atbildīgs par tā veselības uzraudzību,
        lai minētie objekti varētu viens otram sniegt drošas veselības garantijas. Regulas (ES)
        2016/429 181. panta 2. punkts paredz, ka Komisija var pieņemt deleģētos aktus, ar
        kuriem nosaka papildinošus noteikumus par minēto akvakultūras objektu
        apstiprināšanu; minētie noteikumi būtu jānosaka šajā regulā.
   (17) Regulas (ES) 2016/429 179. pantā paredzēta slimību kontrolei pakļautu no
        ūdensdzīvniekiem iegūtas pārtikas objektu apstiprināšana. Šie akvakultūras objekti
        atvieglo tādu ūdensdzīvnieku sanitāro kaušanu un sanitāro apstrādi, kas var būt inficēti
        ar sarakstā norādītu vai jaunradušos slimību. Tāpēc tie rada būtisku slimības risku un
        būtu jāapstiprina kompetentajai iestādei. Laikā, kad šie akvakultūras objekti saņem
        ūdensdzīvniekus, kuri ir inficēti vai domājami inficēti ar sarakstā norādītu vai
        jaunradušos slimību, tiem būtu jāveic stingri biodrošības pasākumi, lai nodrošinātu, ka
        tad, ja netiek veikta atbilstoša attīrīšana, slimības ierosinātāji nenonāk atklātos ūdeņos.
        Minētās regulas 181. panta 2. punkts paredz, ka Komisija var pieņemt deleģētos aktus,
        ar kuriem nosaka papildinošus noteikumus par minēto akvakultūras objektu
        apstiprināšanu; minētie papildinošie noteikumi būtu attiecīgi jānosaka šajā regulā.
   (18) Daži dzīvu gliemju attīrīšanas centri, izklāšanas teritorijas un nosūtīšanas centri būtu
        jāuzskata par akvakultūras objektiem, kuriem ir vajadzīgs apstiprinājums saskaņā ar
        Regulas (ES) 2016/429 176. panta 1. punktu. Minētie objekti, kas saņem dzīvus
        gliemjus no vietas, kas ir ārpus to epidemioloģiskā apgabala, attiecībā uz sarakstā
        norādītām vai jaunradušamies slimībām rada lielāku to izplatīšanas risku, un tas būtu
        jāņem vērā apstiprināšanas procesa laikā. Tādēļ šajā regulā būtu jānosaka attiecīgi
        papildinoši noteikumi.
   (19) Komisijas Īstenošanas regulā (ES) 2018/18829 ir noteiktas A, B, C, D un E kategorijas
        slimību definīcijas un paredzēts, ka Regulas (ES) 2016/429 9. panta 1. punktā minētos
        sarakstā norādīto slimību profilakses un kontroles noteikumus piemēro to sarakstā
        norādīto kategoriju slimībām, kas attiecinātas uz Īstenošanas regulas (ES) 2018/1882
        pielikuma tabulā minētajām sarakstā norādītajām sugām un to grupām. Atbilstoši
        minētajai tabulai dažu 4. slejā minēto sugu ūdensdzīvnieki par vektoriem uzskatāmi
   9
        Komisijas 2018. gada 3. decembra Īstenošanas regula (ES) 2018/1882 par dažu slimību profilakses un
        kontroles noteikumu piemērošanu attiecībā uz sarakstā norādīto slimību kategorijām un ar ko izveido
        sarakstu ar sugām un sugu grupām, kas rada sarakstā norādīto slimību ievērojamu izplatības risku (OV
        L 308, 4.12.2018., 21. lpp.).
LV                                                  6                                                        LV
 ---pagebreak---         tikai tad, ja tie tiek turēti akvakultūras objektā, kurā tiek turēti arī tabulas 3. slejā
        minēto sugu dzīvnieki, vai – ja tie ir savvaļas ūdensdzīvnieki – tie savvaļas dzīvotnē ir
        bijuši eksponēti 3. slejā norādīto sugu dzīvniekiem. Tomēr, ja pēc tam šo sugu
        dzīvnieki atbilstošu laikposmu tiek turēti izolācijā no 3. slejā minēto sugu dzīvniekiem
        un no inficētiem ūdens avotiem, tie vairs nav uzskatāmi par vektoriem. Ja šo izolācijas
        periodu nevar īstenot karantīnas objektā, kas apstiprināts saskaņā ar šīs regulas
        15. pantu, tad šādus ūdensdzīvniekus var turēt cita veida akvakultūras objektā, kur nav
        ieviesti visi karantīnas objektiem prasītie biodrošības pasākumi, bet kur tie tiek turēti
        izolācijā no potenciāliem patogēniem līdz brīdim, kad minētie dzīvnieki vairs nav
        uzskatāmi par vektoriem. Regulas (ES) 2016/429 181. panta 2. punkts paredz, ka
        Komisija var pieņemt deleģētos aktus, ar kuriem nosaka papildinošus noteikumus par
        šādu akvakultūras objektu apstiprināšanu, ņemot vērā minētās prasības. Tāpēc šādas
        prasības būtu jānosaka šajā regulā.
   (20) Ar Regulas (ES) 2016/429 185. panta 5. punktu Komisija ir pilnvarota pieņemt
        deleģētos aktus par papildu informāciju, kas iekļaujama reģistrētu un apstiprinātu
        akvakultūras objektu reģistros, kurus uztur kompetentā iestāde, un par publisku
        piekļuvi šiem reģistriem. Ievērojot datu aizsardzības prasības, kas noteiktas Eiropas
        Parlamenta un Padomes Regulā (ES) 2016/67910, informācijai, kas kompetentajai
        iestādei būtu jādara publiski pieejama, būtu jāatbilst Regulas (ES) 2016/429 185. panta
        2. punkta a), c), e) un f) apakšpunkta prasībām, kas savukārt lielā mērā atspoguļo
        informāciju, ko dalībvalstis jau ir sniegušas publiskajā reģistrā saskaņā ar Komisijas
        Lēmumu 2008/392/EK11.
   (21) Tomēr kompetentās iestādes publiskajā reģistrā būtu jāiekļauj arī specifiskāka
        informācija par katra apstiprinātā objekta veselības statusu, lai veicinātu drošu
        tirdzniecību un ieinteresētās personas zinātu, vai attiecīgais akvakultūras objekts ir
        brīvs no noteiktas B vai C kategorijas slimības, vai uz to attiecas noteiktas B vai C
        kategorijas slimības izskaušanas programma vai noteiktas C kategorijas slimības
        uzraudzības programma, vai tam nav neviens no minētajiem veselības statusiem.
        Ņemot vērā to prasību tvērumu, kuras šajā regulā noteiktas attiecībā uz apstiprinātu
        akvakultūras objektu informācijas publisku pieejamību, Lēmums 2008/392/EK būtu ar
        šo regulu jāatceļ.
   (22) Regulas (ES) 2016/429 186. un 187. pantā ir noteikts akvakultūras objektu operatoru
        lietvedības pienākumu minimums. Tā kā ūdensdzīvnieki parasti nav atsevišķi
        identificējami, ir ļoti svarīgi veikt to audzēšanas un pārvietošanas lietvedību. Lai gan
        dažādu veidu akvakultūras objektu operatoru lietvedības pierakstiem ir daži kopīgi
        elementi, noteiktu veidu akvakultūras objektiem būtu jākārto lietvedība, kas ir
        specifiska tiem un to veiktās akvakultūras darbības veidam. Tā kā minētās regulas
        189. panta 1. punkts paredz, ka Komisija var pieņemt deleģētos aktus, ar kuriem
        nosaka papildinošus noteikumus par lietvedības pienākumiem, šajā regulā katra veida
        apstiprinātajiem akvakultūras objektiem būtu jānosaka atšķirīgas lietvedības prasības.
   (23) Regulas (ES) 2016/429 188. pantā ir noteikts lietvedības pienākumu minimums tādu
        ūdensdzīvnieku pārvadātājiem, kuri paredzēti akvakultūras objektiem un kurus
   10
        Eiropas Parlamenta un Padomes 2016. gada 27. aprīļa Regula (ES) 2016/679 par fizisku personu
        aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu
        95/46/EK (Vispārīgā datu aizsardzības regula) (OV L 119, 4.5.2016., 1. lpp.).
   11
        Komisijas 2008. gada 30. aprīļa Lēmums 2008/392/EK, ar ko īsteno Padomes Direktīvu
        2006/88/EK saistībā ar internetā izvietojamu informācijas vietni, lai elektroniski būtu pieejama
        informācija par akvakultūras nozares uzņēmumiem un apstiprinātajiem pārstrādes uzņēmumiem
        (OV L 138, 28.5.2008., 12. lpp.).
LV                                                    7                                                    LV
 ---pagebreak---          pārvieto no vienas dzīvotnes uz citu. Ūdensdzīvnieku pārvadātāji rada īpašu slimības
         izplatīšanās risku, un ir ļoti svarīgi, lai šie operatori kārtotu lietvedību, tādējādi
         nodrošinot viņu pārvadāto ūdensdzīvnieku izsekojamību, kā arī dokumentārus
         pierādījumus, ka minētie operatori veic atbilstošus biodrošības pasākumus. Tāpēc šajā
         regulā būtu jānosaka papildinoši noteikumi par minēto pārvadātāju lietvedības
         pienākumiem.
   (24)  Saskaņā ar Regulas (ES) 2016/429 piemērošanas datumu šī regula būtu jāpiemēro no
         2021. gada 21. aprīļa,
   IR PIEŅĒMUSI ŠO REGULU.
                                             I DAĻA
      PRIEKŠMETS, DARBĪBAS JOMA UN DEFINĪCIJAS
                                                1. pants
                                    Priekšmets un darbības joma
   1.      Šī regula papildina Regulas (ES) 2016/429 noteikumus attiecībā uz reģistrētiem un
           apstiprinātiem akvakultūras objektiem, kur tiek turēti akvakultūras dzīvnieki, un
           ūdensdzīvnieku pārvadātājiem.
   2.      Šīs regulas II daļas
           a)    I sadaļas 1. nodaļā ir noteiktas prasības, saskaņā ar kurām kompetentā iestāde
                 apstiprina akvakultūras objektus, kas rada ūdensdzīvnieku slimību būtisku
                 risku, un dažas atkāpes to objektu operatoriem, kas rada minēto slimību
                 nebūtisku risku;
           b)    I sadaļas 2. nodaļā ir noteiktas prasības akvakultūras objektiem un to grupām
                 un prasības, saskaņā ar kurām kompetentā iestāde piešķir apstiprinājumu;
           c)    II sadaļas 1. nodaļā ir noteikti informēšanas pienākumi, kas kompetentajai
                 iestādei jāpilda attiecībā uz to akvakultūras objektu reģistriem, kuri reģistrēti
                 saskaņā ar Regulas (ES) 2016/429 173. pantu;
           d)    II sadaļas 2. nodaļā ir noteikti informēšanas pienākumi, kas kompetentajai
                 iestādei jāpilda attiecībā uz apstiprinātu akvakultūras objektu reģistriem;
           e)    III sadaļas 1. nodaļā ir noteikti lietvedības pienākumi, kas kompetentās iestādes
                 reģistrētu vai apstiprinātu akvakultūras objektu un slimību kontrolei pakļautu
                 no ūdensdzīvniekiem iegūtas pārtikas objektu operatoriem jāpilda papildus
                 Regulas (ES) 2016/429 186. panta 1. punktā un 187. panta 1. punktā
                 paredzētajiem lietvedības pienākumiem;
           f)    III sadaļas 2. nodaļā ir noteikti lietvedības pienākumi, kas ūdensdzīvnieku
                 pārvadātājiem jāpilda papildus Regulas (ES) 2016/429 188. panta 1. punktā
                 paredzētajiem lietvedības pienākumiem.
   3.      III daļā ir noteikti daži pārejas pasākumi attiecībā uz Direktīvu 2006/88/EK un
           Lēmumu 2008/392/EK, kuri saistīti ar akvakultūras objektu reģistrēšanu un
           apstiprināšanu.
LV                                                  8                                              LV
 ---pagebreak---                                                 2. pants
                                              Definīcijas
   Šajā regulā piemēro definīcijas, kas noteiktas Īstenošanas regulas (ES) 2018/1882 1. pantā.
   Piemēro arī šādas definīcijas:
   (1)      “plašs dīķis” ir tradicionāls dabisks vai mākslīgs dīķis vai lagūna, kurā turēto
            dzīvnieku barības avots ir dabisks (izņemot ārkārtas apstākļus) un kurā netiek veikti
            nekādi pasākumi, ar kuriem ražošanas apjomu palielina tā, ka tiek pārsniegta vides
            dabiskā ražotspēja;
   (2)      “attīrīšanas centrs” ir objekts ar tvertnēm, kur iepilda tīru jūras ūdeni, kurā dzīvus
            gliemjus novieto uz laiku, kas vajadzīgs, lai samazinātu kontamināciju un tos
            padarītu derīgus lietošanai pārtikā;
   (3)      “nosūtīšanas centrs” ir krastā vai atkrastē esošs objekts lietošanai pārtikā paredzētu
            gliemju saņemšanai, kondicionēšanai, mazgāšanai, tīrīšanai, šķirošanai, iesaiņošanai
            un iepakošanai;
   (4)      “izklāšanas teritorija” ir saldūdens, jūras, estuāra vai lagūnas rajons, kuram ir skaidri
            redzamas robežas, kas iezīmētas ar bojām, pāļiem vai citiem stacionāriem līdzekļiem,
            un kuru izmanto vienīgi gliemju dabiskai attīrīšanai;
   (5)       “izolācijā” ir akvakultūras dzīvnieku turēšana akvakultūras objektā, kur tie nedz tieši
            (kopdzīve), nedz netieši (ar ūdensapgādi) nenonāk saskarē ar citu sugu
            ūdensdzīvniekiem;
   (6)      “slēgta tipa komplekss” ir akvakultūras objekts, kura notekūdeņi pirms to
            novadīšanas atklātos ūdeņos tiek attīrīti tā, lai inaktivētu sarakstā norādīto slimību
            vai jaunradušos slimību ierosinātājus;
   (7)      “atvērta tipa komplekss” ir akvakultūras objekts, kura notekūdeņi tiek novadīti
            atklātos ūdeņos tieši, neveicot attīrīšanu, ar kuru var inaktivēt sarakstā norādīto
            slimību vai jaunradušos slimību ierosinātājus;
   (8)      “epidemioloģiskais apgabals” ir noteikts ģeogrāfiskais apgabals, kur
            ūdensdzīvniekiem ir vienāds veselības statuss un vienāds risks inficēties ar sarakstā
            norādītu slimību vai jaunradušos slimību;
   (9)      “biodrošības plāns” ir dokumentēts plāns, kurā norādīti ceļi, pa kuriem slimības
            ierosinātājs var iekļūt akvakultūras objektā, izplatīties tajā un pārnēsāties no tā; tajā ir
            ņemta vērā objekta specifika un norādīti konstatēto biodrošības risku mazināšanas
            pasākumi;
   (10)     “kopīgie biodrošības pasākumi” ir pasākumi, kas iekļauti biodrošības plānā, kurš
            izstrādāts katram akvakultūras objektam, kas pieder pie akvakultūras objektu grupas,
            ko kompetentā iestāde apstiprinājusi saskaņā ar Regulas (ES) 2016/429 177. pantu,
            un kuru īsteno katrs minētais akvakultūras objekts;
   (11)     “unikālais reģistrācijas numurs” ir numurs, ko kompetentā iestāde atbilstoši Regulas
            (ES) 2016/429 173. pantam piešķīrusi reģistrētam akvakultūras objektam vai
            akvakultūras objektu grupai;
   (12)     “unikālais apstiprinājuma numurs” ir numurs, ko kompetentā iestāde atbilstoši
            Regulas (ES) 2016/429 173. pantam piešķīrusi tās apstiprinātam akvakultūras
            objektam vai akvakultūras objektu grupai;
LV                                                  9                                                    LV
 ---pagebreak---    (13)    “SJO kuģa identifikācijas numurs” ir unikāls numurs, ko Starptautiskā Jūrniecības
           organizācija (SJO) piešķir jūras kuģiem;
   (14)    “higiēnas barjera” ir kāju dezinfekcija, roku mazgāšana, apģērba maiņa vai citi
           biodrošības pasākumi, kuru ietekme rada šķēršļus slimības izplatībai uz akvakultūras
           objektu, tajā vai no tā;
   (15)    “ražošanas vienības” ir siles, dīķi, kanāli, tvertnes, sprosti, tīklu aploki vai līdzīgas
           struktūras, kurās akvakultūras objektā atrodas akvakultūras dzīvnieku grupas;
   (16)    “paaugstināta mirstība” ir neizskaidrojama mirstība virs līmeņa, kāds attiecīgajam
           akvakultūras objektam vai akvakultūras objektu grupai parastos apstākļos uzskatāms
           par normālu;
   (17)    “uzraudzības programma” ir brīvprātīga testēšanas un kontroles pasākumu
           programma, kas attiecībā uz C kategorijas slimību uzsākta akvakultūras objektā, kurš
           nepiedalās izskaušanas programmā ar mērķi panākt statusu “brīvs no slimības”, bet
           kurā veiktā testēšana liecina, ka akvakultūras objekts nav inficēts ar minēto C
           kategorijas slimību.
                                            II DAĻA
     REĢISTRĒŠANA, APSTIPRINĀŠANA, REĢISTRI UN
                                        LIETVEDĪBA
                                              I SADAĻA
          AKVAKULTŪRAS OBJEKTU OPERATORU APSTIPRINĀŠANA, KO VEIC
                                      KOMPETENTĀ IESTĀDE
                                           1. NODAĻA
        Tādu akvakultūras objektu apstiprināšana, kas rada būtisku
     slimības izplatīšanās risku, un atkāpes no apstiprinājuma prasības
                                                3. pants
      Atkāpes no operatoriem noteiktās prasības iesniegt kompetentajai iestādei akvakultūras
                                 objektu apstiprināšanas pieteikumu
   1.      Atkāpjoties no Regulas (ES) 2016/429 176. panta 1. punkta a) apakšpunkta,
           pienākuma kompetentajai iestādei iesniegt akvakultūras objektu apstiprināšanas
           pieteikumu nav šādu veidu akvakultūras objektu operatoriem:
           (a)   akvakultūras objekti, kur akvakultūras dzīvnieki tiek turēti vienīgi palaišanai
                 savvaļā;
           (b)   plaši dīķi, kuros akvakultūras dzīvnieki tiek turēti tiešai lietošanai pārtikā vai
                 palaišanai savvaļā;
           (c)   attīrīšanas centri, kas
                 i)     apstiprināti saskaņā ar Regulas (EK) Nr. 853/2004 4. pantu un
                 ii)    saņem gliemjus tikai no tā epidemioloģiskā apgabala, kurā atrodas
                        objekts;
LV                                                 10                                                LV
 ---pagebreak---             (d)    nosūtīšanas centri, kas
                   i)     apstiprināti saskaņā ar Regulas (EK) Nr. 853/2004 4. pantu un
                   ii)    saņem gliemjus tikai no tā epidemioloģiskā apgabala, kurā atrodas
                          objekts;
            (e)    izklāšanas teritorijas, kas
                   i)     apstiprinātas saskaņā ar Regulas (EK) Nr. 853/2004 4. pantu un
                   ii)    saņem gliemjus tikai no tā epidemioloģiskā apgabala, kurā atrodas
                          objekts.
   2.       Šā panta 1. punktā paredzētās atkāpes no prasības iesniegt kompetentajai iestādei
            apstiprināšanas pieteikumu piemēro tikai tiem akvakultūras objektiem, no kuriem
            akvakultūras dzīvnieki netiek pārvietoti uz citu dalībvalsti, izņemot tiešai lietošanai
            pārtikā paredzētus gliemjus, un ja kompetentā iestāde ir pabeigusi riska novērtējumu,
            a)     kurā ņemti vērā vismaz tie riska faktori, kas noteikti Komisijas Deleģētās
                   regulas (ES) …/… [C(2019) 4056] VI pielikuma I daļas 2. nodaļas a) un
                   b) punktā, un
            b)     kurā konstatēts, ka risks, ka akvakultūras dzīvnieki akvakultūras objektā varētu
                   inficēties ar sarakstā norādītu slimību vai jaunradušos slimību vai to izplatīt, ir
                   nebūtisks.
                                                  4. pants
         To akvakultūras objektu veidi, kam vajadzīgs kompetentās iestādes apstiprinājums
   Apstiprināšanas pieteikumu saskaņā ar Regulas (ES) 2016/429 176. panta 1. punkta
   b) apakšpunktu kompetentajai iestādei iesniedz šādu veidu akvakultūras objektu operatori:
   a)       akvakultūras dzīvnieku karantīnas objekti;
   b)       akvakultūras objekti, kuros sarakstā norādīto sugu akvakultūras dzīvnieki, kas ir
            vektori, tiek turēti izolācijā līdz brīdim, kad tie vairs netiek uzskatīti par vektoriem;
   c)       akvakultūras objekti, kas ir slēgta tipa kompleksi, kuros tiek turēti dekoratīviem
            nolūkiem paredzēti akvakultūras dzīvnieki, un kas sakarā ar tajos izmantotajiem
            pārvietošanas modeļiem rada būtisku slimības risku;
   d)       akvakultūras objekti, kur dekoratīviem nolūkiem paredzēti akvakultūras dzīvnieki
            tiek turēti atvērta tipa kompleksos;
   e)       kuģi vai citas mobilas struktūras, kur akvakultūras dzīvnieki uz laiku tiek turēti, lai
            tos ārstētu vai tiem veiktu citas ar audzēšanu saistītas procedūras.
                                              2. NODAĻA
      Akvakultūras objektu apstiprināšanas prasības un apstiprināšana
                                                  5. pants
     Prasība, ka apstiprinātiem akvakultūras objektiem un to grupām jābūt biodrošības plānam
   Kompetentā iestāde 7. pantā un 9.–19. pantā minētos akvakultūras objektus vai 8. pantā
   minētās akvakultūras objektu grupas apstiprina tikai tad, ja to operatori ir izstrādājuši un
   dokumentējuši biodrošības plānu, kurš atbilst šādām prasībām:
LV                                                   11                                                LV
 ---pagebreak---    a)        tajā ir norādīti ceļi, pa kuriem slimības ierosinātājs var iekļūt akvakultūras objektā
             vai akvakultūras objektu grupā, izplatīties tajā un no tā pārnēsāties uz vidi vai citiem
             akvakultūras objektiem;
   b)        tajā ir ņemta vērā konkrētā akvakultūras objekta vai akvakultūras objektu grupas
             specifika un norādīti riska mazināšanas pasākumi attiecībā uz katru konstatēto
             biodrošības risku;
   c)        izstrādājot minēto objekta vai akvakultūras objektu grupas plānu, tajā attiecīgā
             gadījumā ir izvērtēti vai ņemti vērā I pielikuma 1.–7. daļas un 9.–12. daļas 1. punkta
             a) apakšpunktā un 8. daļas 1. punkta b) apakšpunktā izklāstītie elementi.
                                                 6. pants
         Prasība, ka apstiprinātiem akvakultūras objektiem un to grupām ir jāpiedalās riska
                                izvērtēšanā balstītajā uzraudzības shēmā
   1.        Kompetentā iestāde šīs regulas 7., 17. un 18. pantā minētos akvakultūras objektus
             apstiprina tikai tad, ja operatori nodrošina atbilstību riska izvērtēšanā balstītajai
             uzraudzībai, ko kompetentā iestāde veic saskaņā ar Regulas (ES) 2016/429 26. pantu
             un kas atbilst riska izvērtēšanā balstītajai uzraudzības shēmai, kura izklāstīta šīs
             regulas II pielikuma 1. daļā un 2. daļas 1. punktā.
   2.        Kompetentā iestāde šīs regulas 8. pantā minētās akvakultūras objektu grupas
             apstiprina tikai tad, ja operatori nodrošina atbilstību riska izvērtēšanā balstītajai
             uzraudzībai, ko kompetentā iestāde veic saskaņā ar Regulas (ES) 2016/429 26. pantu
             un kas atbilst riska izvērtēšanā balstītajai uzraudzības shēmai, kura izklāstīta šīs
             regulas II pielikuma 1. daļā un 2. daļas 2. punktā.
   3.        Apstiprinot akvakultūras objektus vai to grupas, kā paredzēts 1. un 2. punktā,
             kompetentā iestāde ņem vērā un riska izvērtēšanā balstītajā uzraudzības shēmā
             iekļauj šādus elementus:
             a)     iznākums uzraudzībai, ko operators veic saskaņā ar Regulas (ES) 2016/429
                    24. pantu;
             b)     informācija, kas iegūta dzīvniekveselības apmeklējumos, ko veterinārārsts veic
                    saskaņā ar Regulas (ES) 2016/429 25. pantu (ja operatori šādu informāciju dara
                    pieejamu).
                                                 7. pants
         Apstiprināšanas prasības, kas piemērojamas akvakultūras objektiem, kur tiek turēti
      akvakultūras dzīvnieki, kurus iecerēts no turienes izvest vai nu dzīvus, vai kā akvakultūras
    dzīvnieku izcelsmes produktus, un kas nav akvakultūras objekti, kam 12.–19. pantā noteiktas
                                             īpašas prasības
   Piešķirot apstiprinājumu, kompetentā iestāde pārliecinās, ka akvakultūras objekti, kur tiek
   turēti akvakultūras dzīvnieki, kurus iecerēts no turienes izvest vai nu dzīvus, vai kā
   akvakultūras dzīvnieku izcelsmes produktus, un kas nav 12.–19. pantā minētie akvakultūras
   objekti, atbilst prasībām, kuras noteiktas
   (a)       attiecībā uz riska izvērtēšanā balstīto uzraudzību – 6. panta 1. punktā;
   (b)       attiecībā uz biodrošības pasākumiem – I pielikuma 1. daļas 1. punktā;
   (c)       attiecībā uz kompleksiem un aprīkojumu – I pielikuma 1. daļas 2. punktā.
LV                                                   12                                               LV
 ---pagebreak---                                                    8. pants
       Apstiprināšanas prasības, kas piemērojamas tādu akvakultūras objektu grupām, kur tiek
          turēti akvakultūras dzīvnieki, kurus iecerēts no turienes izvest vai nu dzīvus, vai kā
                                akvakultūras dzīvnieku izcelsmes produktus
   Piešķirot apstiprinājumu, kompetentā iestāde pārliecinās, ka tādu akvakultūras objektu grupas,
   kur tiek turēti akvakultūras dzīvnieki, kurus iecerēts no turienes izvest vai nu dzīvus, vai kā
   akvakultūras dzīvnieku izcelsmes produktus, atbilst prasībām, kuras noteiktas
   (a)       attiecībā uz riska izvērtēšanā balstīto uzraudzību – 6. panta 2. punktā;
   (b)       attiecībā uz grupas akvakultūras objektu biodrošības pasākumiem – I pielikuma
             2. daļas 1. punktā;
   (c)       attiecībā uz kompleksiem un aprīkojumu – I pielikuma 2. daļas 2. punktā.
                                                   9. pants
                       Norobežotu akvakultūras objektu apstiprināšanas prasības
   Piešķirot apstiprinājumu, kompetentā iestāde pārliecinās, ka norobežoti akvakultūras objekti
   atbilst prasībām, kas noteiktas
   (a)       attiecībā uz kompleksu nodrošināšanu pēcnāves apskašu izdarīšanai un objekta
             veterinārārsta pakalpojumu nodrošināšanu – 10. pantā;
   (b)       attiecībā uz biodrošības pasākumiem – I pielikuma 3. daļas 1. punktā;
   (c)       attiecībā uz uzraudzību un kontroli – I pielikuma 3. daļas 2. punktā;
   (d)       attiecībā uz kompleksiem un aprīkojumu – I pielikuma 3. daļas 3. punktā.
                                                  10. pants
                          Norobežotu akvakultūras objektu operatoru pienākumi
   Pirms kompetentā iestāde piešķir atļauju, norobežotu akvakultūras objektu operatori
   a)        nodrošina, ka pēcnāves veterinārās apskates tiek veiktas piemērotos kompleksos
             norobežotajā akvakultūras objektā vai laboratorijā;
   b)        ar līguma vai cita juridiska instrumenta palīdzību nodrošina, ka objektā
             pakalpojumus sniedz veterinārārsts, kura atbildībā
             i)     notiek norobežotā akvakultūras objekta darbību pārraudzība un tiek panākta
                    atbilstība 9. pantā noteiktajām apstiprināšanas prasībām,
             ii)    vismaz reizi gadā tiek pārskatīts I pielikuma 3. daļas 2. punkta a) apakšpunktā
                    minētais slimībuzraudzības plāns.
                                                  11. pants
             Apstiprināšanas prasības, kas piemērojamas slimību kontrolei pakļautiem no
                               ūdensdzīvniekiem iegūtas pārtikas objektiem
   Piešķirot apstiprinājumu, kompetentā iestāde pārliecinās, ka slimību kontrolei pakļauti no
   ūdensdzīvniekiem iegūtas pārtikas objekti atbilst prasībām, kas noteiktas
   (a)       attiecībā uz biodrošības pasākumiem – I pielikuma 4. daļas 1. punktā;
   (b)       attiecībā uz kompleksiem un aprīkojumu – I pielikuma 4. daļas 2. punktā.
LV                                                    13                                            LV
 ---pagebreak---                                                 12. pants
   Apstiprināšanas prasības, kas piemērojamas attīrīšanas centriem, kuri nav 3. panta 1. punkta
                               c) apakšpunktā minētie attīrīšanas centri
   Piešķirot apstiprinājumu, kompetentā iestāde pārliecinās, ka attīrīšanas centri, kuri nav
   3. panta 1. punkta c) apakšpunktā minētie attīrīšanas centri, atbilst prasībām, kas noteiktas
   (a)      attiecībā uz biodrošības pasākumiem – I pielikuma 5. daļas 1. punktā;
   (b)      attiecībā uz kompleksiem un aprīkojumu – I pielikuma 5. daļas 2. punktā.
                                                13. pants
        Apstiprināšanas prasības, kas piemērojamas nosūtīšanas centriem, kuri nav 3. panta
                          1. punkta d) apakšpunktā minētie nosūtīšanas centri
   Piešķirot apstiprinājumu, kompetentā iestāde pārliecinās, ka nosūtīšanas centri, kuri nav
   3. panta 1. punkta d) apakšpunktā minētie nosūtīšanas centri, atbilst prasībām, kas noteiktas
   (a)      attiecībā uz biodrošības pasākumiem – I pielikuma 6. daļas 1. punktā;
   (b)      attiecībā uz kompleksiem un aprīkojumu – I pielikuma 6. daļas 2. punktā.
                                                14. pants
       Apstiprināšanas prasības, kas piemērojamas izklāšanas teritorijām, kuras nav 3. panta
                       1. punkta e) apakšpunktā minētās izklāšanas teritorijas
   Piešķirot apstiprinājumu, kompetentā iestāde pārliecinās, ka izklāšanas teritorijas, kuras nav
   3. panta 1. punkta e) apakšpunktā minētās izklāšanas teritorijas, atbilst prasībām, kas noteiktas
   (a)      attiecībā uz biodrošības pasākumiem – I pielikuma 7. daļas 1. punktā;
   (b)      attiecībā uz kompleksiem un aprīkojumu – I pielikuma 7. daļas 2. punktā.
                                                15. pants
                              Karantīnas objektu apstiprināšanas prasības
   Piešķirot apstiprinājumu, kompetentā iestāde pārliecinās, ka karantīnas objekti atbilst
   prasībām, kas noteiktas
   (a)      attiecībā uz biodrošības pasākumiem – I pielikuma 8. daļas 1. punktā;
   (b)      attiecībā uz uzraudzību un kontroles pasākumiem – I pielikuma 8. daļas 2. punktā;
   (c)      attiecībā uz kompleksiem un aprīkojumu – I pielikuma 8. daļas 3. punktā.
                                                16. pants
     Apstiprināšanas prasības, kas piemērojamas akvakultūras objektiem, kur sarakstā norādīto
   sugu akvakultūras dzīvnieki, kas ir vektori, tiek turēti izolācijā līdz brīdim, kad tie vairs netiek
                                         uzskatīti par vektoriem
   Piešķirot apstiprinājumu, kompetentā iestāde pārliecinās, ka akvakultūras objekti, kur sarakstā
   norādīto sugu akvakultūras dzīvnieki, kas ir vektori, tiek turēti izolācijā līdz brīdim, kad tie
   vairs netiek uzskatīti par vektoriem, atbilst prasībām, kas noteiktas
   (a)      attiecībā uz biodrošības pasākumiem – I pielikuma 9. daļas 1. punktā;
   (b)      attiecībā uz uzraudzību un kontroles pasākumiem – I pielikuma 9. daļas 2. punktā;
   (c)      attiecībā uz kompleksiem un aprīkojumu – I pielikuma 9. daļas 3. punktā.
LV                                                  14                                                  LV
 ---pagebreak---                                                 17. pants
      Apstiprināšanas prasības, kuras piemērojamas akvakultūras objektiem, kas ir slēgta tipa
     kompleksi, kuros tiek turēti dekoratīviem nolūkiem paredzēti akvakultūras dzīvnieki, un kas
         sakarā ar tajos izmantotajiem pārvietošanas modeļiem rada būtisku slimības risku
   Piešķirot apstiprinājumu, kompetentā iestāde pārliecinās, ka akvakultūras objekti, kas ir slēgta
   tipa kompleksi, kuros tiek turēti dekoratīviem nolūkiem paredzēti akvakultūras dzīvnieki, un
   kas sakarā ar tajos izmantotajiem pārvietošanas modeļiem rada būtisku slimības risku, atbilst
   prasībām, kas noteiktas
   (a)      attiecībā uz riska izvērtēšanā balstīto uzraudzību – 6. panta 1. punktā;
   (b)      attiecībā uz biodrošības pasākumiem – I pielikuma 10. daļas 1. punktā;
   (c)      attiecībā uz kompleksiem un aprīkojumu – I pielikuma 10. daļas 2. punktā.
                                                18. pants
      Apstiprināšanas prasības, kuras piemērojamas akvakultūras objektiem, kas ir atvērta tipa
         kompleksi, kuros tiek turēti dekoratīviem nolūkiem paredzēti akvakultūras dzīvnieki
   Piešķirot apstiprinājumu, kompetentā iestāde pārliecinās, ka akvakultūras objekti, kas ir
   atvērta tipa kompleksi, kuros tiek turēti dekoratīviem nolūkiem paredzēti akvakultūras
   dzīvnieki, atbilst prasībām, kas noteiktas
   (a)      attiecībā uz riska izvērtēšanā balstīto uzraudzību – 6. panta 1. punktā;
   (b)      attiecībā uz biodrošības pasākumiem – I pielikuma 11. daļas 1. punktā;
   (c)      attiecībā uz kompleksiem un aprīkojumu – I pielikuma 11. daļas 2. punktā.
                                                19. pants
       Apstiprināšanas prasības, kas piemērojamas kuģiem vai citām mobilām struktūrām, kur
     akvakultūras dzīvnieki uz laiku tiek turēti, lai tos ārstētu vai tiem veiktu citas ar audzēšanu
                                          saistītas procedūras
   Piešķirot apstiprinājumu, kompetentā iestāde pārliecinās, ka kuģi vai citas mobilas struktūras,
   kur akvakultūras dzīvnieki uz laiku tiek turēti, lai tos ārstētu vai tiem veiktu citas ar
   audzēšanu saistītas procedūras, atbilst prasībām, kas noteiktas
   (a)      attiecībā uz biodrošības pasākumiem – I pielikuma 12. daļas 1. punktā;
   (b)      attiecībā uz kompleksiem un aprīkojumu – I pielikuma 12. daļas 2. punktā.
LV                                                  15                                               LV
 ---pagebreak---                                               II SADAĻA
       REĢISTRĒTO UN APSTIPRINĀTO AKVAKULTŪRAS OBJEKTU REĢISTRI, KAS
                               JĀUZTUR KOMPETENTAJAI IESTĀDEI
                                            1. NODAĻA
           Akvakultūras objektu reģistri, ko uztur kompetentā iestāde
                                               20. pants
         Informēšanas pienākums, kas kompetentajai iestādei jāpilda attiecībā uz reģistrēto
                                      akvakultūras objektu reģistru
   Papildus Regulas (ES) 2016/429 185. panta 2. punktā prasītajai informācijai kompetentā
   iestāde minētās regulas 185. panta 1. punkta a) apakšpunktā paredzētajā akvakultūras objektu
   reģistrā iekļauj šādu informāciju par katru tās reģistrēto akvakultūras objektu:
   (a)       kompetentās iestādes piešķirtais unikālais reģistrācijas numurs;
   (b)       datums, kad objekts reģistrēts kompetentajā iestādē;
   (c)       akvakultūras objekta adrese un tā atrašanās vietas ģeogrāfiskās koordinātas
             (ģeogrāfiskais platums un garums);
   (d)       objekta kompleksu un aprīkojuma apraksts;
   (e)       akvakultūras objektā turēto akvakultūras dzīvnieku kategorijas;
   (f)       aptuvenais akvakultūras dzīvnieku skaits, ko var turēt akvakultūras objektā, un/vai to
             maksimālā biomasa;
   (g)       ja akvakultūras objekts netiek noslogots pastāvīgi – laikposms, kad tajā tiek turēti
             akvakultūras dzīvnieki, attiecīgā gadījumā norādot arī informāciju par sezonālo
             noslodzi vai noslodzi īpašu pasākumu laikā;
   (h)       darbības izbeigšanas datums, ja operators kompetentajai iestādei to ir paziņojis.
                                            2. NODAĻA
       Kompetentās iestādes apstiprināto akvakultūras objektu reģistri
                                               21. pants
        Informēšanas pienākums, kas kompetentajai iestādei jāpilda attiecībā uz apstiprināto
                                      akvakultūras objektu reģistru
   1.        Papildus Regulas (ES) 2016/429 185. panta 2. punktā prasītajai informācijai
             kompetentā iestāde minētās regulas 185. panta 1. punkta b) un c) apakšpunktā
             paredzētajā apstiprināto akvakultūras objektu reģistrā iekļauj šādu informāciju par
             katru tās apstiprināto akvakultūras objektu vai akvakultūras objektu grupu:
             a)    kompetentās iestādes piešķirtais unikālais apstiprinājuma numurs;
             b)    datums, kad kompetentā iestāde piešķīrusi apstiprinājumu, vai datums, kad
                   kompetentā iestāde apstiprinājumu apturējusi vai atsaukusi;
             c)    apstiprinātā akvakultūras objekta vai akvakultūras objektu grupas adrese un
                   atrašanās vietas ģeogrāfiskās koordinātas (ģeogrāfiskais platums un garums);
LV                                                 16                                               LV
 ---pagebreak---            d)    akvakultūras objekta vai akvakultūras objektu grupas relevanto kompleksu un
                 aprīkojuma apraksts;
           e)    akvakultūras objektā vai akvakultūras objektu grupā turēto akvakultūras
                 dzīvnieku kategorijas;
           f)    aptuvenais akvakultūras dzīvnieku skaits, ko var turēt akvakultūras objektā vai
                 akvakultūras objektu grupā, un/vai to maksimālā biomasa;
           g)    ja akvakultūras objekts vai akvakultūras objektu grupa netiek noslogota
                 pastāvīgi – laikposms, kad tajā tiek turēti akvakultūras dzīvnieki, attiecīgā
                 gadījumā norādot arī informāciju par sezonālo noslodzi vai noslodzi īpašu
                 pasākumu laikā;
           h)    darbības izbeigšanas datums, ja operators kompetentajai iestādei to ir paziņojis.
   2.      Papildus Regulas (ES) 2016/429 185. panta 3. punktā prasītajai informācijai
           kompetentā iestāde internetā izvietotā publiski pieejamā informācijas lapā iekļauj
           atjauninātu informāciju par to akvakultūras dzīvnieku veselības statusu, kuri tiek
           turēti saskaņā ar minētās regulas 181. panta 1. punktu apstiprinātos akvakultūras
           objektos vai akvakultūras objektu grupās.
           Minētajā atjauninātajā veselības informācijā norāda vismaz akvakultūras objekta vai
           akvakultūras objektu grupas veselības statusu attiecībā uz katru relevanto sarakstā
           norādīto slimību vai katru relevanto tās kategoriju, konkrētāk,
           a)    to, vai akvakultūras objekts vai akvakultūras objektu grupa ir brīva no B vai
                 C kategorijas slimības;
           b)    to, vai akvakultūras objekts vai akvakultūras objektu grupa piedalās B vai
                 C kategorijas slimības izskaušanas programmā;
           c)    to, vai akvakultūras objekts vai akvakultūras objektu grupa piedalās brīvprātīgā
                 C kategorijas slimības uzraudzības programmā, vai
           d)    jebkādu citu ar B, C vai D kategorijas slimību saistītu informāciju, kas nav
                 minēta a), b) un c) apakšpunktā.
                                            III SADAĻA
   LIETVEDĪBAS PIENĀKUMI, KAS OPERATORIEM JĀPILDA PAPILDUS REGULĀ (ES)
                          2016/429 PAREDZĒTAJIEM PIENĀKUMIEM
                                           1. NODAĻA
       Lietvedība, kas jākārto reģistrēto vai apstiprināto akvakultūras
                                    objektu operatoriem
                                              22. pants
                  Reģistrētu akvakultūras objektu operatoru lietvedības pienākumi
   Papildus Regulas (ES) 2016/429 186. panta 1. punktā prasītajai informācijai reģistrēto
   akvakultūras objektu operatori reģistrē un glabā šādu informāciju:
   (a)     unikālais reģistrācijas numurs, ko akvakultūras objektam piešķīrusi kompetentā
           iestāde;
LV                                               17                                                LV
 ---pagebreak---    (b)       ziņas par visiem izmeklējumiem, kas veikti pēc paaugstinātas mirstības
             konstatēšanas vai aizdomu par slimības klātbūtni rašanās;
   (c)       pašdeklarēšanas dokumenti, kas izsniegti saskaņā ar Regulas (ES) 2016/429
             218. pantu un attiecīgi saņemti kopā ar akvakultūras objektā pienākušiem
             akvakultūras dzīvnieku sūtījumiem vai pievienoti sūtījumiem, kas nosūtīti no
             akvakultūras objekta;
   (d)       attiecīgā gadījumā – jebkādi citi ūdensdzīvnieku pavaddokumenti.
                                                 23. pants
   Lietvedības pienākumi, kas jāpilda tādu apstiprinātu akvakultūras objektu operatoriem, kuros
         tiek turēti akvakultūras dzīvnieki, ko iecerēts no turienes izvest vai nu dzīvus, vai kā
    akvakultūras dzīvnieku izcelsmes produktus, un kuri nav 27.–34. pantā minētie akvakultūras
                                                   objekti
   Papildus Regulas (ES) 2016/429 186. panta 1. punktā prasītajai informācijai tādu apstiprinātu
   akvakultūras objektu operatori, kur tiek turēti akvakultūras dzīvnieki, kurus iecerēts no
   turienes izvest vai nu dzīvus, vai kā akvakultūras dzīvnieku izcelsmes produktus, un kas nav
   27.–34. pantā minētie akvakultūras objekti, reģistrē un glabā šādu informāciju:
   (a)       unikālais apstiprinājuma numurs, ko akvakultūras objektam piešķīrusi kompetentā
             iestāde;
   (b)       akvakultūras objekta pašreizējā riska kategorija, ko noteikusi kompetentā iestāde;
   (c)       ziņas par 6. panta 1. punktā paredzētās riska izvērtēšanā balstītās uzraudzības
             īstenošanu un rezultātiem;
   (d)       ziņas par pārvietošanu uz akvakultūras objektu, norādot arī
             i)     tā akvakultūras objekta unikālo apstiprinājuma vai reģistrācijas numuru, kas ir
                    visu no cita akvakultūras objekta saņemto akvakultūras dzīvnieku izcelsmes
                    objekts, vai
             ii)    tās dzīvotnes atrašanās vietu, no kuras savvaļas ūdensdzīvnieki savākti pirms to
                    nosūtīšanas uz akvakultūras objektu;
   (e)       ziņas par izvešanu no akvakultūras objekta, norādot arī
             i)     akvakultūras dzīvniekus un akvakultūras dzīvnieku izcelsmes produktus un –
                    akvakultūras dzīvnieku pārvietošanas gadījumā – galamērķa akvakultūras
                    objekta unikālo reģistrācijas vai apstiprinājuma numuru vai,
             ii)    ja dzīvniekus pārvieto uz savvaļu, – ziņas par dzīvotni, kurā akvakultūras
                    dzīvnieki tiks palaisti savvaļā;
   (f)       to pārvadātāju vārds/nosaukums un adrese, kuri objektam piegādā ūdensdzīvniekus
             vai no tā savāc akvakultūras dzīvniekus;
   (g)       apstiprinātā akvakultūras objekta biodrošības plāns un pierādījumi par tā īstenošanu;
   (h)       pašdeklarēšanas dokumenti, kas izsniegti saskaņā ar Regulas (ES) 2016/429
             218. pantu un attiecīgi saņemti kopā ar akvakultūras objektā pienākušiem
             akvakultūras dzīvnieku sūtījumiem vai pievienoti sūtījumiem, kas nosūtīti no
             akvakultūras objekta;
   (i)       attiecīgā gadījumā – jebkādi citi ūdensdzīvnieku pavaddokumenti.
LV                                                   18                                              LV
 ---pagebreak---                                                  24. pants
         Lietvedības pienākumi, kas jāpilda tādas apstiprinātas akvakultūras objektu grupas
      operatoriem, kur tiek turēti akvakultūras dzīvnieki, kurus iecerēts no turienes izvest vai nu
                      dzīvus, vai kā akvakultūras dzīvnieku izcelsmes produktus
   1.       Papildus informācijai, kas prasīta Regulas (ES) 2016/429 186. panta 1. punktā, tādu
            akvakultūras objektu operatori, kuri ietilpst saskaņā ar Regulas (ES) 2016/429
            177. panta a) punktu apstiprinātā akvakultūras objektu grupā, reģistrē un glabā šādu
            informāciju:
            (a)   unikālais apstiprinājuma numurs, ko akvakultūras objektam piešķīrusi
                  kompetentā iestāde;
            (b)   akvakultūras objektu grupas pašreizējā riska kategorija, ko noteikusi
                  kompetentā iestāde;
            (c)   ziņas par 6. panta 2. punktā paredzētās riska izvērtēšanā balstītās uzraudzības
                  īstenošanu un rezultātiem;
            (d)   ziņas par pārvietošanu uz akvakultūras objektu, norādot arī
                  i)     tā akvakultūras objekta unikālo apstiprinājuma vai reģistrācijas numuru,
                         kas ir visu to akvakultūras dzīvnieku izcelsmes objekts, kuri saņemti no
                         akvakultūras objekta, kas pie grupas nepieder, vai
                  ii)    tās dzīvotnes atrašanās vietu, no kuras savvaļas ūdensdzīvnieki savākti
                         pirms to nosūtīšanas uz akvakultūras objektu;
            (e)   ziņas par izvešanu no akvakultūras objektu grupas, norādot arī
                  i)     akvakultūras dzīvniekus un akvakultūras dzīvnieku izcelsmes produktus
                         un – akvakultūras dzīvnieku pārvietošanas gadījumā – galamērķa objekta
                         unikālo reģistrācijas vai apstiprinājuma numuru, ja akvakultūras
                         dzīvnieki tiek nosūtīti uz citu objektu ārpus grupas, vai,
                  ii)    ja dzīvniekus pārvieto uz savvaļu, – ziņas par dzīvotni, kurā akvakultūras
                         dzīvnieki tiks palaisti savvaļā;
            (f)   to pārvadātāju vārds/nosaukums un adrese, kuri akvakultūras objektam piegādā
                  ūdensdzīvniekus vai no tā savāc akvakultūras dzīvniekus;
            (g)   ziņas par izmantoto biodrošības plānu un pierādījumi par tā īstenošanu;
            (h)   pašdeklarēšanas dokumenti, kas izsniegti saskaņā ar Regulas (ES) 2016/429
                  218. pantu un attiecīgi saņemti kopā ar akvakultūras objektā pienākušiem
                  akvakultūras dzīvnieku sūtījumiem vai pievienoti sūtījumiem, kas nosūtīti no
                  akvakultūras objekta;
            (i)   attiecīgā gadījumā – jebkādi citi ūdensdzīvnieku pavaddokumenti.
   2.       Tādas akvakultūras objektu grupas operators, kas apstiprināta saskaņā ar Regulas
            (ES) 2016/429 177. panta b) punktu, katra grupas akvakultūras objekta vārdā reģistrē
            un glabā šā panta 1. punkta a) līdz i) apakšpunktā minēto informāciju.
                                                 25. pants
           Apstiprinātu norobežotu akvakultūras objektu operatoru lietvedības pienākumi
   Papildus Regulas (ES) 2016/429 186. panta 1. punktā prasītajai informācijai apstiprinātu
   norobežotu akvakultūras objektu operatori reģistrē un glabā šādu informāciju:
LV                                                  19                                              LV
 ---pagebreak---    (a)       unikālais apstiprinājuma numurs, ko norobežotajam akvakultūras objektam piešķīrusi
             kompetentā iestāde;
   (b)       ziņas par pārvietošanu uz norobežoto akvakultūras objektu un no tā, norādot arī visu
             no cita akvakultūras objekta saņemto vai uz to nosūtīto akvakultūras dzīvnieku
             izcelsmes vai galamērķa akvakultūras objekta unikālo reģistrācijas vai
             apstiprinājuma numuru;
   (c)       to pārvadātāju vārds/nosaukums un adrese, kuri norobežotajam akvakultūras
             objektam piegādā vai no tā savāc akvakultūras dzīvniekus;
   (d)       ziņas par I pielikuma 3. daļas 2. punktā paredzētā slimībuzraudzības plāna īstenošanu
             un rezultātiem;
   (e)       to klīnisko un laboratorisko testu un pēcnāves apskašu rezultāti, kuri izdarīti laikā,
             kad veikta izmeklēšana sakarā ar paaugstinātu mirstību vai aizdomām par slimības
             klātbūtni;
   (f)       attiecīgā gadījumā – ziņas par I pielikuma 3. daļas 2. punkta c) apakšpunktā
             paredzēto vakcināciju vai ārstēšanu, ko veic akvakultūras dzīvniekiem;
   (g)       ziņas par ievesto akvakultūras dzīvnieku izolāciju vai karantīnu, kā arī – attiecīgā
             gadījumā – kompetentās iestādes norādījumi par izolāciju un karantīnu un izolācijas
             vai karantīnas periodā izdarītie relevantie novērojumi;
   (h)       norobežotā akvakultūras objekta biodrošības plāns;
   (i)       attiecīgā gadījumā – jebkādi citi akvakultūras dzīvnieku pavaddokumenti.
                                                 26. pants
          Slimību kontrolei pakļautu no ūdensdzīvniekiem iegūtas pārtikas objektu operatoru
                                          lietvedības pienākumi
   Papildus Regulas (ES) 2016/429 187. panta 1. punktā prasītajai informācijai slimību kontrolei
   pakļautu no ūdensdzīvniekiem iegūtas pārtikas objektu operatori reģistrē un glabā šādu
   informāciju:
   (a)       unikālais apstiprinājuma numurs, ko slimību kontrolei pakļautajam                  no
             ūdensdzīvniekiem iegūtas pārtikas objektam piešķīrusi kompetentā iestāde;
   (b)       slimību kontrolei pakļautā no ūdensdzīvniekiem iegūtas pārtikas objekta biodrošības
             plāns un pierādījumi par tā īstenošanu;
   (c)       pieraksti par slimību kontrolei pakļautajā no ūdensdzīvniekiem iegūtas pārtikas
             objektā izmantotās notekūdeņu attīrīšanas sistēmas tehnisko apkopi;
   (d)       pieraksti, kas apliecina notekūdeņu attīrīšanas sistēmas efektivitāti;
   (e)       to pārvadātāju vārds/nosaukums un adrese, kuri slimību kontrolei pakļautajam no
             ūdensdzīvniekiem iegūtas pārtikas objektam piegādā ūdensdzīvniekus;
   (f)       attiecīgā gadījumā – jebkādi citi ūdensdzīvnieku pavaddokumenti.
                                                 27. pants
                    Apstiprinātu attīrīšanas centru operatoru lietvedības pienākumi
   Papildus Regulas (ES) 2016/429 186. panta 1. punktā prasītajai informācijai apstiprinātu
   attīrīšanas centru operatori reģistrē un glabā šādu informāciju:
LV                                                  20                                              LV
 ---pagebreak---    (a)      unikālais apstiprinājuma numurs, ko apstiprinātajam attīrīšanas centram piešķīrusi
            kompetentā iestāde;
   (b)      apstiprinātā attīrīšanas centra biodrošības plāns un pierādījumi par tā īstenošanu;
   (c)      pieraksti par apstiprinātajā attīrīšanas centrā izmantotās notekūdeņu attīrīšanas
            sistēmas tehnisko apkopi;
   (d)      pieraksti, kas apliecina notekūdeņu attīrīšanas sistēmas efektivitāti;
   (e)      attiecīgā gadījumā – jebkādi citi ūdensdzīvnieku pavaddokumenti.
                                                28. pants
                   Apstiprinātu nosūtīšanas centru operatoru lietvedības pienākumi
   Papildus Regulas (ES) 2016/429 186. panta 1. punktā prasītajai informācijai apstiprinātu
   nosūtīšanas centru operatori reģistrē un glabā šādu informāciju:
   (a)      unikālais apstiprinājuma numurs, ko apstiprinātajam nosūtīšanas centram piešķīrusi
            kompetentā iestāde;
   (b)      apstiprinātā nosūtīšanas centra biodrošības plāns un pierādījumi par tā īstenošanu;
   (c)      pieraksti par apstiprinātajā nosūtīšanas centrā izmantotās notekūdeņu attīrīšanas
            sistēmas tehnisko apkopi;
   (d)      pieraksti, kas apliecina notekūdeņu attīrīšanas sistēmas efektivitāti;
   (e)      attiecīgā gadījumā – jebkādi citi ūdensdzīvnieku pavaddokumenti.
                                                29. pants
                  Apstiprinātu izklāšanas teritoriju operatoru lietvedības pienākumi
   Papildus Regulas (ES) 2016/429 186. panta 1. punktā prasītajai informācijai apstiprinātu
   izklāšanas teritoriju operatori reģistrē un glabā šādu informāciju:
   (a)      unikālais apstiprinājuma numurs, ko apstiprinātajai izklāšanas teritorijai piešķīrusi
            kompetentā iestāde;
   (b)      apstiprinātās izklāšanas teritorijas biodrošības plāns un pierādījumi par tā īstenošanu;
   (c)      attiecīgā gadījumā – jebkādi citi ūdensdzīvnieku pavaddokumenti.
                                                30. pants
     Akvakultūras dzīvniekiem paredzētu apstiprinātu karantīnas objektu operatoru lietvedības
                                                pienākumi
   Papildus Regulas (ES) 2016/429 186. panta 1. punktā prasītajai informācijai akvakultūras
   dzīvniekiem paredzētu apstiprinātu karantīnas objektu operatori reģistrē un glabā šādu
   informāciju:
   (a)      unikālais apstiprinājuma numurs, ko karantīnas objektam piešķīrusi kompetentā
            iestāde;
   (b)      ziņas par pārvietošanu uz apstiprināto karantīnas objektu, norādot arī
            i)     tā akvakultūras objekta unikālo reģistrācijas vai apstiprinājuma numuru, kas ir
                   visu no cita akvakultūras objekta saņemto akvakultūras dzīvnieku izcelsmes
                   objekts, vai
LV                                                  21                                               LV
 ---pagebreak---              ii)    tās dzīvotnes atrašanās vietu, no kuras ūdensdzīvnieki savākti pirms to
                    nosūtīšanas uz apstiprināto karantīnas objektu;
   (c)       ziņas par izvešanu no apstiprinātā karantīnas objekta, norādot arī
             i)     galamērķa akvakultūras objekta unikālo reģistrācijas vai apstiprinājuma
                    numuru vai
             ii)    tās dzīvotnes atrašanās vietu, kurā akvakultūras dzīvnieki palaisti savvaļā;
   (d)       to pārvadātāju vārds/nosaukums un adrese, kuri apstiprinātajam karantīnas objektam
             piegādā ūdensdzīvniekus vai no tā savāc akvakultūras dzīvniekus;
   (e)       ziņas par I pielikuma 8. daļas 2. punktā paredzētās slimībuzraudzības īstenošanu un
             rezultātiem;
   (f)       I pielikuma 8. daļas 2. punktā paredzēto klīnisko un laboratorisko testu, kā arī
             pēcnāves apskašu rezultāti;
   (g)       attiecīgā gadījumā – kompetentās iestādes norādījumi par izolācijas vai karantīnas
             periodā izdarītajiem novērojumiem;
   (h)       apstiprinātā karantīnas objekta biodrošības plāns un pierādījumi par tā īstenošanu;
   (i)       pierādījumi tam, ka apstiprinātā karantīnas objekta vides parametri ir labvēlīgi
             attiecīgās sarakstā norādītās vai jaunradušās slimības vai slimību izpausmei;
   (j)       attiecīgā gadījumā – jebkādi citi ūdensdzīvnieku pavaddokumenti.
                                                  31. pants
     Lietvedības pienākumi, kas jāpilda tādu apstiprinātu akvakultūras objektu operatoriem, kur
    sarakstā norādīto sugu akvakultūras dzīvnieki, kas ir vektori, tiek turēti izolācijā līdz brīdim,
                                kad tie vairs netiek uzskatīti par vektoriem
   Papildus Regulas (ES) 2016/429 186. panta 1. punktā prasītajai informācijai tādu apstiprinātu
   akvakultūras objektu operatori, kur sarakstā norādīto sugu akvakultūras dzīvnieki, kas ir
   vektori, tiek turēti izolācijā līdz brīdim, kad tie vairs netiek uzskatīti par vektoriem, reģistrē un
   glabā šādu informāciju:
   (a)       unikālais apstiprinājuma numurs, ko akvakultūras objektam piešķīrusi kompetentā
             iestāde;
   (b)       ziņas par pārvietošanu uz apstiprināto akvakultūras objektu, norādot arī
             i)     tā akvakultūras objekta unikālo reģistrācijas vai apstiprinājuma numuru, kas ir
                    visu no cita akvakultūras objekta saņemto akvakultūras dzīvnieku izcelsmes
                    objekts, vai
             ii)    tās dzīvotnes atrašanās vietu, no kuras ūdensdzīvnieki savākti pirms to
                    nosūtīšanas uz apstiprināto akvakultūras objektu;
   (c)       ziņas par izvešanu no apstiprinātā akvakultūras objekta, norādot arī
             i)     galamērķa akvakultūras objekta unikālo reģistrācijas vai apstiprinājuma
                    numuru vai,
             ii)    ja dzīvniekus pārvieto uz savvaļu, – ziņas par dzīvotni, kurā akvakultūras
                    dzīvnieki tiks palaisti savvaļā;
   (d)       to pārvadātāju vārds/nosaukums un adrese, kuri apstiprinātajam akvakultūras
             objektam piegādā ūdensdzīvniekus vai no tā savāc akvakultūras dzīvniekus;
LV                                                   22                                                  LV
 ---pagebreak---    (e)       ziņas par I pielikuma 9. daļas 2. punktā paredzētās slimībuzraudzības īstenošanu un
             rezultātiem;
   (f)       I pielikuma 9. daļas 2. punktā paredzēto klīnisko un laboratorisko testu, kā arī
             pēcnāves apskašu rezultāti;
   (g)       attiecīgā gadījumā – kompetentās iestādes norādījumi par novērojumiem, kas izdarīti
             I pielikuma 9. daļas 2. punktā minētajā 90 dienu izolācijas periodā;
   (h)       apstiprinātā akvakultūras objekta biodrošības plāns un pierādījumi par tā īstenošanu;
   (i)       attiecīgā gadījumā – jebkādi citi ūdensdzīvnieku pavaddokumenti.
                                                 32. pants
    Lietvedības pienākumi, kuri jāpilda tādu apstiprinātu akvakultūras objektu operatoriem, kas
       ir slēgta tipa kompleksi, kuros tiek turēti dekoratīviem nolūkiem paredzēti akvakultūras
                                                 dzīvnieki
   Papildus Regulas (ES) 2016/429 186. panta 1. punktā prasītajai informācijai tādu apstiprinātu
   akvakultūras objektu operatori, kas ir slēgta tipa kompleksi, kuros tiek turēti dekoratīviem
   nolūkiem paredzēti akvakultūras dzīvnieki, reģistrē un glabā šādu informāciju:
   (a)       unikālais apstiprinājuma numurs, ko akvakultūras objektam piešķīrusi kompetentā
             iestāde;
   (b)       apstiprinātā akvakultūras objekta pašreizējā riska kategorija, ko noteikusi kompetentā
             iestāde;
   (c)       attiecīgā gadījumā – ziņas par 6. panta 1. punktā paredzētās riska izvērtēšanā
             balstītās uzraudzības īstenošanu un rezultātiem;
   (d)       ziņas par pārvietošanu uz apstiprināto akvakultūras objektu, norādot arī visu no cita
             akvakultūras objekta saņemto akvakultūras dzīvnieku izcelsmes akvakultūras objekta
             unikālo reģistrācijas vai apstiprinājuma numuru;
   (e)       ziņas par pārvietošanu no apstiprinātā akvakultūras objekta, norādot arī galamērķa
             akvakultūras objekta unikālo reģistrācijas vai apstiprinājuma numuru, ja vien minētā
             pārvietošana nav pārvietošana uz mājsaimniecībām;
   (f)       to pārvadātāju vārds/nosaukums un adrese, kuri apstiprinātajam akvakultūras
             objektam piegādā ūdensdzīvniekus vai no tā savāc akvakultūras dzīvniekus, ja vien
             minētā pārvietošana nav pārvietošana uz mājsaimniecībām;
   (g)       apstiprinātā akvakultūras objekta biodrošības plāns un pierādījumi par tā īstenošanu;
   (h)       pašdeklarēšanas dokumenti, kas izsniegti saskaņā ar Regulas (ES) 2016/429
             218. pantu un attiecīgi saņemti kopā ar apstiprinātajā akvakultūras objektā
             pienākušiem akvakultūras dzīvnieku sūtījumiem vai pievienoti sūtījumiem, kas
             nosūtīti no apstiprinātā akvakultūras objekta;
   (i)       attiecīgā gadījumā – jebkādi citi akvakultūras dzīvnieku pavaddokumenti.
LV                                                  23                                              LV
 ---pagebreak---                                                   33. pants
    Lietvedības pienākumi, kuri jāpilda tādu apstiprinātu akvakultūras objektu operatoriem, kas
       ir atvērta tipa kompleksi, kuros tiek turēti dekoratīviem nolūkiem paredzēti akvakultūras
                                                  dzīvnieki
   Papildus Regulas (ES) 2016/429 186. panta 1. punktā prasītajai informācijai tādu apstiprinātu
   akvakultūras objektu operatori, kas ir atvērta tipa kompleksi, kuros tiek turēti dekoratīviem
   nolūkiem paredzēti akvakultūras dzīvnieki, reģistrē un glabā šādu informāciju:
   (a)        unikālais apstiprinājuma numurs, ko akvakultūras objektam piešķīrusi kompetentā
              iestāde;
   (b)        apstiprinātā akvakultūras objekta pašreizējā riska kategorija, ko noteikusi kompetentā
              iestāde;
   (c)        attiecīgā gadījumā – ziņas par 6. panta 1. punktā paredzētās riska izvērtēšanā
              balstītās uzraudzības īstenošanu un rezultātiem;
   (d)        ziņas par pārvietošanu uz apstiprināto akvakultūras objektu, norādot arī visu no cita
              akvakultūras objekta saņemto akvakultūras dzīvnieku izcelsmes akvakultūras objekta
              unikālo reģistrācijas vai apstiprinājuma numuru;
   (e)        ziņas par pārvietošanu no apstiprinātā akvakultūras objekta, norādot arī galamērķa
              akvakultūras objekta unikālo reģistrācijas vai apstiprinājuma numuru, ja vien minētā
              pārvietošana nav pārvietošana uz mājsaimniecībām;
   (f)        to pārvadātāju vārds/nosaukums un adrese, kuri apstiprinātajam akvakultūras
              objektam piegādā ūdensdzīvniekus vai no tā savāc akvakultūras dzīvniekus, ja vien
              minētā pārvietošana nav pārvietošana uz mājsaimniecībām;
   (g)        apstiprinātā akvakultūras objekta biodrošības plāns un pierādījumi par tā īstenošanu;
   (h)        pašdeklarēšanas dokumenti, kas izsniegti saskaņā ar Regulas (ES) 2016/429
              218. pantu un attiecīgi saņemti kopā ar apstiprinātajā akvakultūras objektā
              pienākušiem akvakultūras dzīvnieku sūtījumiem vai pievienoti sūtījumiem, kas
              nosūtīti no apstiprinātā akvakultūras objekta;
   (i)        attiecīgā gadījumā – jebkādi citi ūdensdzīvnieku pavaddokumenti.
                                                  34. pants
        Lietvedības pienākumi, kas jāpilda tādu apstiprinātu kuģu vai citu apstiprinātu mobilu
    struktūru operatoriem, kur akvakultūras dzīvnieki uz laiku tiek turēti, lai tos ārstētu vai tiem
                              veiktu citas ar audzēšanu saistītas procedūras
   Papildus Regulas (ES) 2016/429 186. panta 1. punktā prasītajai informācijai tādu apstiprinātu
   kuģu vai citu apstiprinātu mobilu struktūru operatori, kur akvakultūras dzīvnieki uz laiku tiek
   turēti, lai tos ārstētu vai tiem veiktu citas ar audzēšanu saistītas procedūras, reģistrē un glabā
   šādu informāciju:
   (a)        unikālais apstiprinājuma numurs, ko kuģim vai citai mobilai struktūrai piešķīrusi
              kompetentā iestāde;
   (b)        datums un laiks, kad apstiprinātajā kuģī vai citās apstiprinātās mobilās struktūrās
              veikta akvakultūras dzīvnieku iekraušana;
LV                                                   24                                               LV
 ---pagebreak---    (c)     attiecīgā gadījumā – katra tā akvakultūras objekta nosaukums, adrese un unikālais
           reģistrācijas vai apstiprinājuma numurs, kur akvakultūras dzīvnieki iekrauti un
           izkrauti;
   (d)     datums, kad kuģī vai citā mobilā struktūrā pirms iekraušanas iepildīts un (attiecīgā
           gadījumā) laikā starp iekraušanu un izkraušanu nomainīts ūdens, un šādu darbību
           veikšanas vieta;
   (e)     attiecīgā gadījumā – ziņas par maršrutu no viena akvakultūras objekta līdz citam;
   (f)     ziņas par katru ārstēšanu vai ar audzēšanu saistīto procedūru, kas tiek veikta uz
           apstiprinātā kuģa vai citās apstiprinātās mobilās struktūrās;
   (g)     apstiprinātā kuģa vai citu apstiprinātu mobilo struktūru biodrošības plāns un
           pierādījumi par tā īstenošanu;
   (h)     attiecīgā gadījumā – jebkādi citi akvakultūras dzīvnieku pavaddokumenti.
                                           2. NODAĻA
                        Lietvedība, kas jākārto pārvadātājiem
                                               35. pants
                         Ūdensdzīvnieku pārvadātāju lietvedības pienākumi
   Papildus Regulas (ES) 2016/429 188. pantā prasītajai informācijai ūdensdzīvnieku pārvadātāji
   par katru ūdensdzīvnieku pārvietošanā izmantoto transportlīdzekli reģistrē un glabā šādu
   informāciju:
   (a)     transportlīdzekļa reģistrācijas numura zīmes numurs (sauszemes pārvadājumu
           gadījumā), SJO kuģa identifikācijas numurs (jūras pārvadājumu gadījumā) vai cits
           identifikācijas līdzeklis, kas unikāli identificē citu transportlīdzekli, ar kuru pārvadā
           ūdensdzīvniekus;
   (b)     datums un laiks, kad akvakultūras objektā vai izcelsmes dzīvotnē veikta
           ūdensdzīvnieku iekraušana;
   (c)     katra apmeklētā akvakultūras objekta nosaukums, adrese un unikālais reģistrācijas
           vai apstiprinājuma numurs;
   (d)     katras tās dzīvotnes atrašanās vieta, no kuras savākti savvaļas ūdensdzīvnieki;
   (e)     datums un laiks, kad akvakultūras objektā vai galamērķa dzīvotnē veikta
           ūdensdzīvnieku izkraušana;
   (f)     ūdens apmaiņas (ja tāda notikusi) datums, laiks un vieta;
   (g)     transportlīdzekļa biodrošības plāns un pierādījumi par tā īstenošanu;
   (h)     ūdensdzīvnieku sūtījumu pavaddokumentu numuri.
                                           IV DAĻA
              PĀREJAS UN NOBEIGUMA NOTEIKUMI
                                               36. pants
                                              Atcelšana
   Lēmumu 2008/392/EK atceļ no 2021. gada 21. aprīļa.
LV                                                25                                                 LV
 ---pagebreak---    Atsauces uz atcelto aktu uzskata par atsaucēm uz šo regulu.
                                               37. pants
   Pārejas pasākumi attiecībā uz informāciju kompetento iestāžu uzturētajos esošo akvakultūras
                                   objektu un operatoru reģistros
   Dalībvalstis nodrošina, ka attiecībā uz Regulas (ES) 2016/429 279. panta 1. punktā
   minētajiem esošajiem akvakultūras objektiem un operatoriem, kuri ir šīs regulas 20. un
   21. panta darbības jomā, 20. un 21. pantā prasītā informācija par katru šādu akvakultūras
   objektu un operatoru ir iekļauta reģistrēto un apstiprināto akvakultūras objektu reģistros, ko
   kompetentās izstādes uztur pirms 2021. gada 21. aprīļa.
                                               38. pants
                                  Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā
   Vēstnesī.
   To piemēro no 2021. gada 21. aprīļa.
   Šī regula uzliek saistības kopumā un ir tieši piemērojama visās dalībvalstīs.
   Briselē, 30.1.2020
                                                 Komisijas vārdā —
                                                 priekšsēdētāja
                                                 Ursula von der LEYEN
LV                                                 26                                             LV
 ---documentbreak---                           EIROPAS
                          KOMISIJA
                                               Briselē, 30.1.2020.
                                               C(2020) 415 final
                                               ANNEXES 1 to 2
                                    PIELIKUMI
                                    dokumentam
                    KOMISIJAS DELEĢĒTĀ REGULA (ES) …/...,
    ar ko attiecībā uz noteikumiem par akvakultūras objektiem un ūdensdzīvnieku
   pārvadātājiem papildina Eiropas Parlamenta un Padomes Regulu (ES) 2016/429
LV                                                                              LV
 ---pagebreak---                                                    I PIELIKUMS
         II DAĻAS I SADAĻAS 2. NODAĻĀ MINĒTĀS AKVAKULTŪRAS OBJEKTU
                                       APSTIPRINĀŠANAS PRASĪBAS
                                                      1. daļa
     7. pantā minētās apstiprināšanas prasības, kas piemērojamas akvakultūras objektiem, kur
       tiek turēti akvakultūras dzīvnieki, kurus iecerēts no turienes izvest vai nu dzīvus, vai kā
                                  akvakultūras dzīvnieku izcelsmes produktus
   1.         7. panta b) punktā minētās biodrošības pasākumu prasības, kas piemērojamas
              akvakultūras objektiem, kur tiek turēti akvakultūras dzīvnieki, kurus iecerēts no
              turienes izvest vai nu dzīvus, vai kā akvakultūras dzīvnieku izcelsmes produktus, ir
              šādas:
              a)      operatori saskaņā ar 5. pantu īsteno biodrošības plānu, kurā jāņem vērā šādi
                      elementi:
                      i)     kritiskajās akvakultūras objekta vietās jāierīko dezinfekcijas punkti;
                      ii)    ja vienā un tajā pašā akvakultūras objektā ir šādas funkcionālās vienības,
                             tās jāatdala, izmantojot piemērotas higiēnas barjeras:
                             –      inkubatorijvienības,
                             –      nobarošanas vienības,
                             –      apstrādes vienības,
                             –      nosūtīšanas centrs;
                      iii)   personāla darba apģērbs un apavi jātur tikai izmantošanai akvakultūras
                             objektā un regulāri jāiztīra un jādezinficē;
                      iv)    vairākos akvakultūras objektos nedrīkst izmantot vienu un to pašu
                             aprīkojumu, bet, ja no tā nevar izvairīties, jāievēro pienācīgs aprīkojuma
                             iztīrīšanas un dezinficēšanas protokols;
                      v)     gadījumos, kad akvakultūras objekta apmeklētāji rada slimību risku, tiem
                             jāpiemēro kontrole; šiem apmeklētājiem vai nu
                             –      jāvalkā akvakultūras objektā izsniegts aizsargapģērbs un apavi, vai
                             –      jebkāds uz akvakultūras objektu līdzi paņemts aizsargapģērbs un
                                    apavi, ierodoties objektā un, ja šis apģērbs un apavi nav
                                    vienreizlietojami, arī dodoties prom, jāiztīra un jādezinficē;
                      vi)    no visām ražošanas vienībām tik bieži, lai infekciozā noslodze būtu
                             minimāla, bet tas būtu izdarāms, ņemot vērā ražošanas metodi, jāaizvāc
                             mirušie dzīvnieki un tie jālikvidē saskaņā ar Eiropas Parlamenta un
                             Padomes Regulas (EK) Nr. 1069/20091 13. pantu;
   1
             Eiropas Parlamenta un Padomes 2009. gada 21. oktobra Regula (EK) Nr. 1069/2009, ar ko nosaka
             veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem
             produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002
             (Dzīvnieku izcelsmes blakusproduktu regula) (OV L 300, 14.11.2009., 1. lpp.).
LV                                                          1                                                      LV
 ---pagebreak---             vii) ciktāl iespējams, akvakultūras objekta aprīkojums katra ražošanas cikla
                   beigās jāiztīra un jādezinficē;
            viii) ja akvakultūras objekts saņem apaugļotus ikrus no citiem objektiem un
                   tas ir bioloģiski iespējams, šie ikri tūlīt pēc pienākšanas pienācīgi
                   jādezinficē, savukārt viss iepakojums jādezinficē vai biodrošā veidā
                   jālikvidē;
            ix)    pirms ūdensdzīvniekus akvakultūras objektā iekrauj vai izkrauj,
                   jāverificē pārvadātāju pieraksti par tīrīšanu un dezinfekciju;
      b)    operatori nozīmē konkrētu personu, kas atbild par akvakultūras objekta
            biodrošības plāna īstenošanu un kam pārējais personāls ziņo par biodrošības
            jautājumiem.
   2. 7. panta c) punktā minētās prasības, kas piemērojamas akvakultūras objektu
      kompleksiem un aprīkojumam, ir šādas:
      a)    jābūt pieejamam aprīkojumam un kompleksiem, kas ir piemēroti tam, lai
            akvakultūras objektā turētajiem akvakultūras dzīvniekiem uzturētu pienācīgus
            audzēšanas apstākļus;
      b)    akvakultūras objektā jāgādā par labiem higiēnas standartiem un jābūt iespējai
            veikt pienācīgu veselības monitoringu;
      c)    aprīkojumam un kompleksiem, ciktāl iespējams, jābūt no materiāliem, ko var
            pienācīgi iztīrīt un dezinficēt;
      d)    ņemot vērā plēsēju radīto slimību izplatīšanās risku un ar akvakultūras objektu
            saistītos no vides izrietošos ierobežojumus, jāievieš piemēroti plēsēju kontroles
            pasākumi;
      e)    jābūt pieejamam kompleksu, aprīkojuma un transportlīdzekļu tīrīšanai un
            dezinfekcijai piemērotam aprīkojumam.
LV                                            2                                               LV
 ---pagebreak---                                                  2. daļa
      8. pantā minētās apstiprināšanas prasības, kas piemērojamas tādu akvakultūras objektu
       grupām, kur tiek turēti akvakultūras dzīvnieki, kurus iecerēts no turienes izvest vai nu
                       dzīvus, vai kā akvakultūras dzīvnieku izcelsmes produktus
   1.        8. panta b) punktā minētās biodrošības pasākumu prasības, kas piemērojamas tādu
             akvakultūras objektu grupām, kur tiek turēti akvakultūras dzīvnieki, kurus iecerēts no
             turienes izvest vai nu dzīvus, vai kā akvakultūras dzīvnieku izcelsmes produktus, ir
             šādas:
             a)    operatori saskaņā ar 5. pantu īsteno biodrošības plānu, un       biodrošības plāna
                   izstrādē tiem jāņem vērā šādi elementi:
                   i)     kritiskajās katra grupas akvakultūras objekta vietās jāierīko dezinfekcijas
                          punkti;
                   ii)    ja vienā un tajā pašā akvakultūras objektā ir šādas funkcionālās vienības,
                          tās jāatdala, izmantojot piemērotas higiēnas barjeras:
                          –      inkubatorijvienības,
                          –      nobarošanas vienības,
                          –      apstrādes vienības,
                          –      nosūtīšanas centrs;
                   iii)   personāla darba apģērbs un apavi jātur tikai izmantošanai katrā
                          konkrētajā akvakultūras objektā un regulāri jāiztīra un jādezinficē;
                   iv)    vairākos akvakultūras objektos nedrīkst izmantot vienu un to pašu
                          aprīkojumu, bet, ja no tā nevar izvairīties, jāievēro pienācīgs aprīkojuma
                          iztīrīšanas un dezinficēšanas protokols;
                   v)     ja akvakultūras objekta apmeklētāji rada slimību risku, tiem jāpiemēro
                          kontrole; šiem apmeklētājiem vai nu
                          –      jāvalkā konkrētajā akvakultūras objektā izsniegts aizsargapģērbs un
                                 apavi, vai
                          –      jebkāds uz akvakultūras objektu līdzi paņemts aizsargapģērbs un
                                 apavi, ierodoties objektā un, ja šis apģērbs un apavi nav
                                 vienreizlietojami, arī dodoties prom, jāiztīra un jādezinficē;
                   vi)    no visām ražošanas vienībām tik bieži, lai infekciozā noslodze būtu
                          minimāla, bet tas būtu izdarāms, ņemot vērā ražošanas metodi, jāaizvāc
                          mirušie akvakultūras dzīvnieki un tie jālikvidē saskaņā ar Regulas (EK)
                          Nr. 1069/2009 13. pantu;
                   vii) ciktāl iespējams, katra akvakultūras objekta aprīkojums katra ražošanas
                          cikla beigās jāiztīra un jādezinficē;
                   viii) ja akvakultūras objekts saņem apaugļotus ikrus no citiem objektiem un
                          tas ir bioloģiski iespējams, šie ikri tūlīt pēc pienākšanas pienācīgi
                          jādezinficē, savukārt viss iepakojums jādezinficē vai biodrošā veidā
                          jālikvidē;
LV                                                    3                                               LV
 ---pagebreak---             ix)    pirms akvakultūras dzīvniekus akvakultūras objektā iekrauj vai izkrauj,
                   jāverificē pārvadātāju pieraksti par tīrīšanu un dezinfekciju;
      b)    par biodrošības plānā izklāstīto pasākumu īstenošanu atbild
            i)     katra tāda atsevišķā akvakultūras objekta operators, kurš pieder pie
                   akvakultūras objektu grupas, kas apstiprināta saskaņā ar Regulas (ES)
                   2016/429 177. panta a) punktu;
            ii)    tādas akvakultūras objektu grupas operators, kas apstiprināta saskaņā ar
                   Regulas (ES) 2016/429 177. panta b) punktu.
   2. 8. panta c) punktā minētās prasības, kas piemērojamas akvakultūras objektu grupu
      kompleksiem un aprīkojumam, ir šādas:
      a)    jābūt pieejamam aprīkojumam un kompleksiem, kas ir piemēroti tam, lai katrā
            grupas akvakultūras objektā turētajiem akvakultūras dzīvniekiem uzturētu
            pienācīgus audzēšanas apstākļus;
      b)    katrā grupas akvakultūras objektā jāgādā par labiem higiēnas standartiem un
            jābūt iespējai veikt pienācīgu veselības monitoringu;
      c)    katra grupas akvakultūras objekta aprīkojumam un kompleksiem jābūt no
            materiāliem, ko var viegli iztīrīt un dezinficēt;
      d)    ņemot vērā plēsēju radīto slimību izplatīšanās risku un ar akvakultūras objektu
            saistītos no vides izrietošos ierobežojumus, katrā grupas akvakultūras objektā
            jāievieš piemēroti plēsēju kontroles pasākumi;
      e)    katrā grupas akvakultūras objektā jābūt pieejamam kompleksu, aprīkojuma un
            transportlīdzekļu tīrīšanai un dezinfekcijai piemērotam aprīkojumam.
LV                                            4                                             LV
 ---pagebreak---                                           3. daļa
      9. pantā minētās norobežotu akvakultūras objektu apstiprināšanas prasības
   1. 9. panta b) punktā minētās biodrošības pasākumu prasības, kas piemērojamas
      norobežotiem akvakultūras objektiem, ir šādas:
      a)    operatori saskaņā ar 5. pantu īsteno biodrošības plānu, kurā jāņem vērā šādi
            elementi:
            i)     kritiskajās norobežotā akvakultūras objekta vietās jāierīko dezinfekcijas
                   punkti;
            ii)    ja vienā un tajā pašā norobežotajā akvakultūras objektā ir dažādas
                   funkcionālās vienības, tās jāatdala, izmantojot piemērotas higiēnas
                   barjeras;
            iii)   personāla darba apģērbs un apavi jātur norobežotajā akvakultūras objektā
                   un regulāri jāiztīra un jādezinficē;
            iv)    apmeklētājiem jāvalkā operatora izsniegts aizsargapģērbs un apavi;
            v)     aprīkojums nedrīkst būt kopīgs ar citiem akvakultūras objektiem;
            vi)    tik bieži, lai infekciozā noslodze būtu minimāla, jāaizvāc mirušie
                   dzīvnieki un tie jālikvidē saskaņā ar Regulas (EK) Nr. 1069/2009
                   13. pantu;
            vii) norobežotā akvakultūras objekta aprīkojums pietiekami bieži jātīra un
                   jādezinficē;
            viii) ja norobežots akvakultūras objekts saņem apaugļotus ikrus no citiem
                   objektiem un tas ir bioloģiski iespējams un netraucē sasniegt pētnieciskos
                   mērķus, šie ikri tūlīt pēc pienākšanas pienācīgi jādezinficē, savukārt viss
                   iepakojums jādezinficē vai biodrošā veidā jālikvidē;
            ix)    pirms akvakultūras dzīvniekus objektā iekrauj vai izkrauj, jāverificē
                   pārvadātāju pieraksti par tīrīšanu un dezinfekciju;
      b)    operatori nozīmē konkrētu personu, kas atbild par norobežotā akvakultūras
            objekta biodrošības plāna īstenošanu un kam pārējais personāls ziņo par
            biodrošības jautājumiem.
   2. 9. panta c) punktā minētās uzraudzības un kontroles pasākumu prasības, kas
      piemērojamas norobežotiem akvakultūras objektiem, ir šādas:
      a)    jāīsteno slimībuzraudzības plāns, kurā jābūt ietvertām pienācīgām kontrolēm
            attiecībā uz akvakultūras dzīvnieku slimībām, un tas jāatjaunina atkarībā no
            norobežotajā akvakultūras objektā esošo akvakultūras dzīvnieku skaita un
            sugām, kā arī norobežotā akvakultūras objekta un tā apkārtnes
            epidemioloģiskās situācijas attiecībā uz sarakstā norādītajām slimībām un
            slimībām, kas ir jaunradušās slimības;
      b)    attiecībā uz akvakultūras dzīvniekiem, kas domājami inficējušies ar sarakstā
            norādītu vai jaunradušos slimību ierosinātājiem, jāizdara klīniska vai
            laboratoriska testēšana vai pēcnāves testēšana;
      c)    akvakultūras dzīvnieki jāvakcinē pret pārnēsājamām slimībām un attiecīgā
            gadījumā no tām jāārstē;
LV                                             5                                               LV
 ---pagebreak---    3. 9. panta d) punktā minētās prasības par kompleksiem un aprīkojumu, kas
      piemērojamas norobežotiem akvakultūras objektiem, ir šādas:
      a)    jābūt skaidri nospraustām norobežoto akvakultūras objektu robežām un jābūt
            kontrolētai ūdensdzīvnieku un cilvēku piekļuvei dzīvnieku kompleksiem;
      b)    vajadzības gadījumā jābūt pieejamiem pienācīgiem kompleksiem, kuros
            karantinēt no citiem objektiem ievestus akvakultūras dzīvniekus;
      c)    jābūt pieejamiem akvakultūras dzīvnieku izolēšanai piemērotiem līdzekļiem;
      d)    tvertnēm un citiem turēšanas kompleksiem jāatbilst piemērotam standartam un
            jābūt ierīkotiem tā, lai
            i)    nepieļautu saskari ar ūdensdzīvniekiem no ārpuses un lai būtu viegli
                  izdarīt inspekcijas un jebkādu nepieciešamu ārstēšanu;
            ii)   grīdām, sienām un visam pārējam materiālam vai aprīkojumam jābūt
                  viegli tīrāmiem un dezinficējamiem;
      e)    jābūt pieejamam aprīkojumam un kompleksiem, kas ir piemēroti tam, lai
            norobežotajā akvakultūras objektā turētajiem akvakultūras dzīvniekiem
            uzturētu pienācīgus audzēšanas apstākļus;
      f)    norobežotajā akvakultūras objektā jāgādā par labiem higiēnas standartiem un
            jābūt iespējai veikt pienācīgu veselības monitoringu;
      g)    jābūt pieejamam kompleksu, aprīkojuma un transportlīdzekļu tīrīšanai un
            dezinfekcijai piemērotam aprīkojumam;
      h)    ņemot vērā plēsēju radīto slimību izplatīšanās risku, jāievieš piemēroti plēsēju
            kontroles pasākumi;
      i)    jābūt ierīkotam pienācīgam dezinfekcijas aprīkojumam, kas nodrošina, ka visi
            notekūdeņi, kuri tiek novadīti no norobežotā akvakultūras objekta, tiek attīrīti
            līdz tādam līmenim, ka visi tajos esošie sarakstā norādīto vai jaunradušos
            slimību infekcijas ierosinātāji pirms minēto ūdeņu novadīšanas ir pilnīgi
            inaktivēti.
LV                                           6                                               LV
 ---pagebreak---                                             4. daļa
      11. pantā minētās apstiprināšanas prasības, kas piemērojamas slimību kontrolei
                 pakļautiem no ūdensdzīvniekiem iegūtas pārtikas objektiem
   1.   11. panta a) punktā minētās biodrošības pasākumu prasības, kas piemērojamas
        slimību kontrolei pakļautiem no ūdensdzīvniekiem iegūtas pārtikas objektiem, ir
        šādas:
        a)    ja objekta teritorijā tiek kauti vai apstrādāti dzīvnieki, kas inficējušies ar
              sarakstā norādītu vai jaunradušos slimību, operatori attiecībā uz slimību
              kontrolei pakļauto no ūdensdzīvniekiem iegūtas pārtikas objektu saskaņā ar
              5. pantu īsteno biodrošības plānu, kurā jāņem vērā vismaz šādi elementi:
              i)     jāizvairās no apmeklējumiem, bet, ja no tiem izvairīties nav iespējams,
                     apmeklētājiem jāpiemēro kontrole un operatoram tiem jāizsniedz
                     aizsargapģērbs un apavi, ko pēc tam drošā veidā likvidē vai pēc
                     lietošanas iztīra un dezinficē;
              ii)    slimību kontrolei pakļautā no ūdensdzīvniekiem iegūtas pārtikas objekta
                     personālam jāvalkā darba apģērbs un apavi, kas pietiekami bieži jātīra un
                     jādezinficē;
              iii)   jābūt ierīkotai pienācīgai dezinfekcijas sistēmai, kas nodrošina, ka
                     slimību kontrolei pakļautā no ūdensdzīvniekiem iegūtas pārtikas objekta
                     notekūdeņi tiek pienācīgi attīrīti tā, ka visi tajos esošie slimību
                     ierosinātāji pirms minēto ūdeņu novadīšanas ir inaktivēti;
              iv)    jābūt ieviestai pienācīgai dzīvnieku blakusproduktu savākšanas un
                     pienācīgas likvidēšanas sistēmai; šādus blakusproduktus pārstrādā kā
                     pirmās vai otrās kategorijas materiālu saskaņā ar Regulas (EK)
                     Nr. 1069/2009 12. vai 13. pantu;
              v)     pirms apstrādei tiek saņemts jauns ūdensdzīvnieku sūtījums, jābūt
                     pabeigtām pienācīgām tīrīšanas un dezinfekcijas operācijām;
              vi)    jābūt ieviestiem pienācīgiem pasākumiem, kas nodrošina, ka visi
                     transportlīdzekļi un to konteineri, kuri izmantoti ūdensdzīvnieku piegādei
                     uz slimību kontrolei pakļautu no ūdensdzīvniekiem iegūtas pārtikas
                     objektu, pirms objekta atstāšanas tiek iztīrīti un dezinficēti.
   2.   11. panta b) punktā minētās prasības par kompleksiem un aprīkojumu, kas
        piemērojamas slimību kontrolei pakļautiem no ūdensdzīvniekiem iegūtas pārtikas
        objektiem, ir šādas:
        a)    grīdām, sienām un visam pārējam materiālam vai aprīkojumam jābūt viegli
              tīrāmiem un dezinficējamiem;
        b)    jābūt ierīkotam pienācīgam dezinfekcijas aprīkojumam, kas nodrošina, ka visi
              notekūdeņi, kuri tiek novadīti no slimību kontrolei pakļautā no
              ūdensdzīvniekiem iegūtas pārtikas objekta, tiek attīrīti līdz tādam līmenim, ka
              visi tajos esošie sarakstā norādīto vai jaunradušos slimību infekcijas
              ierosinātāji pirms minēto ūdeņu novadīšanas ir pilnīgi inaktivēti;
        c)    jābūt pieejamam kompleksu, aprīkojuma un transportlīdzekļu tīrīšanai un
              dezinfekcijai piemērotam aprīkojumam, kas būtu saderīgs ar ražošanas
              darbībām;
LV                                               7                                              LV
 ---pagebreak---    d) ņemot vērā plēsēju radīto slimību izplatīšanās risku, jāievieš piemēroti plēsēju
      kontroles pasākumi.
LV                                   8                                                 LV
 ---pagebreak---                                              5. daļa
              12. pantā minētās attīrīšanas centru apstiprināšanas prasības
   1. 12. panta a) punktā minētās biodrošības pasākumu prasības, kas piemērojamas
      attīrīšanas centriem, ir šādas:
      a)      operatori saskaņā ar 5. pantu īsteno biodrošības plānu, kurā jāņem vērā šādi
             elementi:
             i)      kritiskajās attīrīšanas centra vietās jāierīko dezinfekcijas punkti;
             ii)     personāla darba apģērbs un apavi jātur tikai izmantošanai attīrīšanas
                     centrā un regulāri jāiztīra un jādezinficē;
             iii)    vairākos objektos nedrīkst izmantot vienu un to pašu aprīkojumu, bet, ja
                     no tā nevar izvairīties, jāievieš pienācīgs aprīkojuma iztīrīšanas un
                     dezinficēšanas protokols;
             iv)     ja attīrīšanas centra apmeklētāji rada slimību izplatīšanās risku, tiem
                     jāpiemēro kontrole; šiem apmeklētājiem vai nu
                     –      jāvalkā attīrīšanas centrā izsniegts aizsargapģērbs un apavi, vai
                     –      jebkāds uz attīrīšanas centru līdzi paņemts aizsargapģērbs un apavi,
                            ierodoties centrā un, ja šis apģērbs un apavi nav vienreizlietojami,
                            arī dodoties prom, jāiztīra un jādezinficē;
             vi)     attīrīšanas centra aprīkojums katra attīrīšanas cikla beigās jāiztīra un
                     jādezinficē;
             vii) ja tas var apdraudēt ūdensdzīvnieku veselības statusu attiecībā uz
                     sarakstā norādītām slimībām vai slimībām, kas ir jaunradušās slimības,
                     attīrīšanas centra notekūdeņus bez pienācīgas attīrīšanas nedrīkst novadīt
                     tieši ūdensobjektos.
   2. 12. panta b) punktā minētās prasības par kompleksiem un aprīkojumu, kas
      piemērojamas attīrīšanas centriem, ir šādas:
      a)     attīrīšanas centrā jāgādā par labiem higiēnas standartiem;
      b)     aprīkojumam un kompleksiem jābūt no materiāliem, ko var pienācīgi iztīrīt un
             dezinficēt;
      c)     jābūt pieejamam kompleksu, aprīkojuma un transportlīdzekļu tīrīšanai un
             dezinfekcijai piemērotam aprīkojumam;
      d)     ņemot vērā plēsēju radīto slimību izplatīšanās risku, jāievieš piemēroti plēsēju
             kontroles pasākumi;
      e)     jābūt ierīkotam pienācīgam dezinfekcijas aprīkojumam, kas nodrošina, ka
             notekūdeņi, kuri tiek novadīti no attīrīšanas centra, vajadzības gadījumā tiek
             attīrīti tā, ka visi tajos esošie sarakstā norādīto vai jaunradušos slimību
             infekcijas ierosinātāji pirms minēto ūdeņu novadīšanas ir inaktivēti.
LV                                               9                                               LV
 ---pagebreak---                                            6. daļa
            13. pantā minētās nosūtīšanas centru apstiprināšanas prasības
   1. 13. panta a) punktā minētās biodrošības pasākumu prasības, kas piemērojamas
      nosūtīšanas centriem, ir šādas:
      a)    operatori saskaņā ar 5. pantu īsteno biodrošības plānu, kurā jāņem vērā šādi
            elementi:
            i)      kritiskajās nosūtīšanas centra vietās jāierīko dezinfekcijas punkti;
            ii)     personāla darba apģērbs un apavi jātur tikai izmantošanai nosūtīšanas
                    centrā un regulāri jāiztīra un jādezinficē;
            iii)    vairākos objektos nedrīkst izmantot vienu un to pašu aprīkojumu, bet, ja
                    no tā nevar izvairīties, jāievieš pienācīgs aprīkojuma iztīrīšanas un
                    dezinficēšanas protokols;
            iv)     ja nosūtīšanas centra apmeklētāji rada slimību izplatīšanās risku, tiem
                    jāpiemēro kontrole; šiem apmeklētājiem vai nu
                    –      jāvalkā objektā izsniegts aizsargapģērbs un apavi, vai
                    –      jebkāds uz objektu līdzi paņemts aizsargapģērbs un apavi,
                           ierodoties objektā un, ja šis apģērbs un apavi nav vienreizlietojami,
                           arī dodoties prom, jāiztīra un jādezinficē;
            v)      nosūtīšanas centra aprīkojums katras nosūtīšanas operācijas beigās
                    jāiztīra un jādezinficē;
            vi)     ja tas var apdraudēt ūdensdzīvnieku veselības statusu attiecībā uz
                    sarakstā norādītām slimībām vai slimībām, kas ir jaunradušās slimības,
                    nosūtīšanas centra notekūdeņus bez pienācīgas attīrīšanas nedrīkst
                    novadīt tieši ūdensobjektos.
   2. 13. panta b) punktā minētās prasības par kompleksiem un aprīkojumu, kas
      piemērojamas nosūtīšanas centriem, ir šādas:
      a)    nosūtīšanas centrā jāgādā par labiem higiēnas standartiem;
      b)    aprīkojumam un kompleksiem jābūt no materiāliem, ko var pienācīgi iztīrīt un
            dezinficēt;
      c)    jābūt pieejamam kompleksu, aprīkojuma un transportlīdzekļu tīrīšanai un
            dezinfekcijai piemērotam aprīkojumam;
      d)    ņemot vērā plēsēju radīto slimību izplatīšanās risku, jāievieš piemēroti plēsēju
            kontroles pasākumi;
      e)    jābūt ierīkotam pienācīgam dezinfekcijas aprīkojumam, kas nodrošina, ka
            notekūdeņi, kuri tiek novadīti no nosūtīšanas centra, vajadzības gadījumā tiek
            attīrīti tā, ka visi tajos esošie sarakstā norādīto vai jaunradušos slimību
            infekcijas ierosinātāji pirms minēto ūdeņu novadīšanas ir inaktivēti.
LV                                             10                                                LV
 ---pagebreak---                                            7. daļa
            14. pantā minētās izklāšanas teritoriju apstiprināšanas prasības
   1. 14. panta a) punktā minētās biodrošības pasākumu prasības, kas piemērojamas
      izklāšanas teritorijām, ir šādas:
      a)    operatori saskaņā ar 5. pantu īsteno biodrošības plānu, kurā jāņem vērā šādi
            elementi:
            i)     kritiskajās izklāšanas teritorijas vietās jāierīko dezinfekcijas punkti;
            ii)    personāla darba apģērbs un apavi jātur tikai izmantošanai izklāšanas
                   teritorijā un regulāri jāiztīra un jādezinficē;
            iii)   vairākos akvakultūras objektos nedrīkst izmantot vienu un to pašu
                   aprīkojumu, bet, ja no tā nevar izvairīties, jāievieš pienācīgs aprīkojuma
                   iztīrīšanas un dezinficēšanas protokols;
            iv)    ja izklāšanas teritorijas apmeklētāji rada slimību izplatīšanās risku, tiem
                   jāpiemēro kontrole; šiem apmeklētājiem vai nu
                   –          jāvalkā izklāšanas teritorijā izsniegts aizsargapģērbs un apavi,
                          vai
                   –          jebkāds uz izklāšanas teritoriju līdzi paņemts aizsargapģērbs un
                          apavi, ierodoties teritorijā un, ja šis apģērbs un apavi nav
                          vienreizlietojami, arī dodoties prom, jāiztīra un jādezinficē;
            v)     ciktāl iespējams, izklāšanas teritorijas aprīkojums katra attīrīšanas cikla
                   beigās jāiztīra un jādezinficē;
   2. 14. panta b) punktā minētās prasības par kompleksiem un aprīkojumu, kas
      piemērojamas izklāšanas teritorijām, ir šādas:
      a)    ciktāl iespējams, izklāšanas teritorijā jāgādā par labiem higiēnas standartiem;
      b)    aprīkojumam un kompleksiem, ciktāl iespējams, jābūt no materiāliem, ko var
            pienācīgi iztīrīt un dezinficēt;
      c)    jābūt pieejamam kompleksu (attiecīgā gadījumā), aprīkojuma                      un
            transportlīdzekļu tīrīšanai un dezinfekcijai piemērotam aprīkojumam;
      d)    ņemot vērā plēsēju radīto slimību izplatīšanās risku un ar izklāšanas teritoriju
            saistītos no vides izrietošos ierobežojumus, jāievieš piemēroti plēsēju kontroles
            pasākumi;.
LV                                             11                                              LV
 ---pagebreak---                                          8. daļa
            15. pantā minētās karantīnas objektu apstiprināšanas prasības
   1. 15. panta a) punktā minētās biodrošības pasākumu prasības, kas piemērojamas
      ūdensdzīvnieku karantīnas objektiem, ir šādas:
      a)    karantīnas objektam jāatrodas drošā attālumā no citiem karantīnas objektiem,
            akvakultūras objektiem vai akvakultūras objektu grupām, un šo attālumu
            nosaka kompetentā iestāde, pamatojoties uz riska novērtējumu, kurā jāņem
            vērā attiecīgo sarakstā norādīto un jaunradušos slimību epidemioloģija;
      b)    operators īsteno 5. pantā paredzēto biodrošības plānu, kurā jāiekļauj vismaz
            šādi elementi:
            i)    biodrošības plānā atzīmētajās kritiskajās vietās jāierīko dezinfekcijas
                  punkti;
            ii)   ja vienā un tajā pašā karantīnas objektā ir vairākas karantīnas vienības,
                  jāgādā, lai tās būtu viena no otras epidemioloģiski nošķirtas;
            iii)  personāla darba apģērbs un apavi jātur karantīnas objektā un regulāri
                  jāiztīra un jādezinficē;
            iv)   vairākās viena karantīnas objekta karantīnas vienībās nedrīkst izmantot
                  vienu un to pašu aprīkojumu, bet, ja no tā nevar izvairīties, jāievieš
                  pienācīgs aprīkojuma iztīrīšanas un dezinficēšanas protokols; aprīkojums
                  nedrīkst būt kopīgs ar citiem objektiem;
            v)    karantīnas objektā drīkst iekļūt tikai pilnvarotas personas;
            vi)   personām, kas ierodas karantīnas objektā, jāvalkā izsniegtais
                  aizsargapģērbs un apavi, kas pēc izmantošanas drošā veidā jālikvidē vai
                  jāiztīra un jādezinficē;
            vii) no visām karantīnas vienībām tik bieži, lai infekciozā noslodze būtu
                  minimāla, jāaizvāc mirušie dzīvnieki un tie jālikvidē kā pirmās vai otrās
                  kategorijas materiāls saskaņā ar Regulas (EK) Nr. 1069/2009 12. vai
                  13. pantu;
            viii) viss karantīnas objekta aprīkojums katra karantīnas perioda beigās
                  jāiztīra un jādezinficē;
            ix)   obligātajam karantīnas periodam jāsākas tad, kad tiek ievests pēdējais
                  karantinējamais kohortas ūdensdzīvnieks;
            x)    no katras karantīnas vienības karantīnas perioda beigās jāaizvāc visi
                  dzīvnieki un tā jāiztīra un jādezinficē, kā arī pirms jaunu ūdensdzīvnieku
                  ievešanas vismaz septiņu dienu periodu jātur brīva no dzīvniekiem;
            xi)   jāveic piesardzības pasākumi, kas nepieļautu ienākošo un izejošo
                  ūdensdzīvnieku sūtījumu krustkontamināciju;
            xii) dzīvniekiem, kurus atļauts no karantīnas objekta izvest, jāatbilst
                  prasībām, kas piemērojamas akvakultūras dzīvnieku pārvietošanai starp
                  dalībvalstīm;
LV                                           12                                              LV
 ---pagebreak---       c)    par karantīnas objekta biodrošības plāna īstenošanu jābūt atbildīgai konkrētai
            personai, kam pārējais personāls vajadzības gadījumā ziņo par biodrošības
            jautājumiem.
   2. 15. panta b) punktā minētās uzraudzības un kontroles pasākumu prasības, kas
      piemērojamas akvakultūras dzīvnieku karantīnas objektiem, ir šādas:
      a)    karantīnas objektā visu karantīnas periodu jāuztur tādi vides apstākļi, kas ir
            labvēlīgi attiecīgās sarakstā norādītās vai jaunradušās slimības klīniskajai
            izpausmei;
      b)    visi akvakultūras dzīvnieki, kas karantīnas perioda laikā miruši vai kam
            konstatēti slimības simptomi, ir klīniski jāizmeklē veterinārārstam, un
            laboratorijā, ko šim nolūkam izraudzījusies kompetentā iestāde, jāveic to
            paraugu testēšana;
      c)    sarakstā norādīto sugu zivis, gliemji un vēžveidīgie a) apakšpunktā norādītajos
            apstākļos karantīnā jātur uz vismaz 90 dienu periodu;
      d)    pēc karantīnas perioda beigām 15 dienu laikā jāņem paraugi no tāda skaita
            akvakultūras dzīvnieku, ka, izmantojot 2 % prevalences mērķrādītāju,
            attiecīgais patogēns tiktu konstatēts ar 95 % ticamību. Šos akvakultūras
            dzīvniekus var ņemt no kohortas, kuras dzīvnieki tiek pakļauti karantīnai, vai
            no tajā pašā tvertnē mītošiem akvakultūras kontroldzīvniekiem, kuri ir
            uzņēmīgi pret attiecīgo sarakstā norādīto vai jaunradušos slimību un kurus
            karantīnas perioda laikā izmanto diagnostiskiem mērķiem.
   3. 15. panta c) punktā minētās prasības par kompleksiem un aprīkojumu, kas
      piemērojamas akvakultūras dzīvnieku karantīnas objektiem, ir šādas:
      a)    uz karantīnas objektu padotajam ūdenim jābūt brīvam no attiecīgo sarakstā
            norādīto vai jaunradušos slimību ierosinātājiem;
      b)    karantīnas objekta notekūdeņi pienācīgi jāattīra, lai nodrošinātu, ka sarakstā
            norādīto vai jaunradušos slimību infekcijas ierosinātāji pirms minēto ūdeņu
            novadīšanas ir inaktivēti;
      c)    notekūdeņu attīrīšanas sistēmai jābūt aprīkotai ar drošatteices rezerves
            mehānismu, kas nodrošina tā nepārtrauktu darbību un attiecīgo infekcijas
            ierosinātāju pilnīgu izolēšanu;
      d)    karantīnas objektiem jābūt nepārprotami nošķirtiem un dzīvnieku un cilvēku
            piekļuvei tiem jābūt kontrolētai;
      e)    to darbinieku rīcībā, kuri ir atbildīgi par veterināro kontrolpārbaužu veikšanu,
            vajadzības gadījumā jābūt atbilstoši aprīkotām telpām, arī ģērbtuvēm un
            dušām;
      f)    jābūt pieejamiem akvakultūras dzīvnieku izolēšanai piemērotiem līdzekļiem,
            kas izmantojami vajadzības gadījumā;
      g)    grīdām, sienām un visam pārējam materiālam vai aprīkojumam jābūt
            konstruētiem tā, lai tos varētu pienācīgi iztīrīt un dezinficēt;
      h)    jābūt ieviestai pienācīgai sistēmai, kas nodrošina, ka dzīvnieku blakusprodukti
            tiek savākti un pienācīgi likvidēti saskaņā ar Regulas (EK) Nr. 1069/2009
            13. pantu.
LV                                           13                                              LV
 ---pagebreak---    i) ņemot vērā plēsēju radīto slimību izplatīšanās risku, jāievieš piemēroti plēsēju
      kontroles pasākumi;
   j) tai karantīnas objekta daļai, kurā atrodas akvakultūras dzīvnieki, jāatbilst
      piemērotiem standartiem un jābūt konstruētai tā, lai būtu novērsta saskare ar
      ārējiem ūdeņiem un dzīvniekiem un lai varētu viegli veikt visas vajadzīgās
      audzēšanas procedūras.
LV                                  14                                                 LV
 ---pagebreak---                                                 9. daļa
   16. pantā minētās apstiprināšanas prasības, kas piemērojamas akvakultūras objektiem, kur
      vektorsugu akvakultūras dzīvnieki tiek turēti izolācijā līdz brīdim, kad tie vairs netiek
                                         uzskatīti par vektoriem
   1.      16. panta a) punktā minētās biodrošības pasākumu prasības, kas piemērojamas
           akvakultūras objektiem, kur sarakstā norādītu sugu akvakultūras dzīvnieki, kas ir
           vektori, tiek turēti izolācijā līdz brīdim, kad tie vairs netiek uzskatīti par vektoriem, ir
           šādas:
           a)    operatori saskaņā ar 5. pantu īsteno biodrošības plānu, kurā jāiekļauj vismaz
                 šādi elementi:
                 i)     kritiskajās akvakultūras objekta vietās jāierīko dezinfekcijas punkti;
                 ii)    ja vienā un tajā pašā akvakultūras objektā ir vairākas izolācijas vienības,
                        jāgādā, lai tās būtu viena no otras epidemioloģiski nošķirtas;
                 iii)   personāla darba apģērbs un apavi jātur tikai izmantošanai akvakultūras
                        objektā un regulāri jāiztīra un jādezinficē;
                 iv)    vairākās viena akvakultūras objekta izolācijas vienībās nedrīkst izmantot
                        vienu un to pašu aprīkojumu, bet, ja no tā nevar izvairīties, jāievieš
                        pienācīgs aprīkojuma iztīrīšanas un dezinficēšanas protokols; aprīkojums
                        nedrīkst būt kopīgs ar citiem objektiem;
                 v)     akvakultūras objektā drīkst iekļūt tikai pilnvarotas personas;
                 vi)    personām, kas ierodas akvakultūras objektā, jāvalkā izsniegtais
                        aizsargapģērbs un apavi, kas pēc izmantošanas drošā veidā jālikvidē vai
                        jāiztīra un jādezinficē;
                 vii) no visām objekta ražošanas vienībām tik bieži, lai infekciozā noslodze
                        būtu minimāla, jāaizvāc mirušie dzīvnieki un tie jālikvidē saskaņā ar
                        Regulas (EK) Nr. 1069/2009 13. pantu;
                 viii) viss akvakultūras objekta vai attiecīgās izolācijas vienības (ja
                        akvakultūras objektā tādas ir vairākas) aprīkojums katra izolācijas
                        perioda beigās ir jāiztīra un jādezinficē;
                 ix)    2. punktā minētais izolācijas periods sākas tikai tad, kad akvakultūras
                        objektā nonāk pēdējais kohortas dzīvnieks, vai, ja akvakultūras novietnē
                        ir vairākas izolācijas vienības, izolācijas periods sākas tikai tad, kad
                        pēdējais kohortas dzīvnieks nonāk izolācijas vienībā;
                 x)     no katras akvakultūras objekta izolācijas vienības izolācijas perioda
                        beigās jāaizvāc visi dzīvnieki un tā jāiztīra un jādezinficē;
                 xi)    jāveic piesardzības pasākumi, kas nepieļautu ienākošo un izejošo
                        ūdensdzīvnieku sūtījumu krustkontamināciju;
                 xii) dzīvnieki, kurus atļauts izvest no akvakultūras objekta, kurā īstenots
                        izolācijas periods, atbilst prasībām, kas piemērojamas ūdensdzīvnieku
                        pārvietošanai starp dalībvalstīm;
LV                                                  15                                                  LV
 ---pagebreak---       b)    operatori nodrošina, ka par akvakultūras objekta biodrošības plāna īstenošanu
            ir atbildīga konkrēta persona, kam pārējais personāls vajadzības gadījumā ziņo
            par biodrošības jautājumiem.
   2. 16. panta b) punktā minētās uzraudzības un kontroles pasākumu prasības, kas
      piemērojamas objektiem, kur sarakstā norādītu sugu akvakultūras dzīvnieki, kas ir
      vektori, tiek turēti izolācijā līdz brīdim, kad tie vairs netiek uzskatīti par vektoriem, ir
      šādas:
      a)    sarakstā norādīto sugu zivis, gliemjus un vēžveidīgos tur izolācijā uz vismaz
            90 dienu periodu;
      b)    visi akvakultūras dzīvnieki, kas 90 dienu izolācijas perioda laikā miruši vai
            kam konstatēti slimības simptomi, ir klīniski jāizmeklē veterinārārstam, un
            laboratorijā, ko šim nolūkam izraudzījusies kompetentā iestāde, jāveic to
            paraugu testēšana.
   3. 16. panta c) punktā minētās prasības par kompleksiem un aprīkojumu, kas
      piemērojamas akvakultūras objektiem, kur sarakstā norādītu sugu akvakultūras
      dzīvnieki, kas ir vektori, tiek turēti izolācijā līdz brīdim, kad tie vairs netiek uzskatīti
      par vektoriem, ir šādas:
      a)    jābūt pieejamiem pienācīgiem līdzekļiem akvakultūras dzīvnieku turēšanai
            izolācijā;
      b)    uz akvakultūras objektu padotajam ūdenim jābūt brīvam no sarakstā norādīto
            sugu dzīvniekiem un attiecīgo sarakstā norādīto un jaunradušos slimību
            ierosinātājiem;
      c)    ja tas vajadzīgs, lai neapdraudētu saņēmējūdeņu veselības statusu, akvakultūras
            objekta notekūdeņi pienācīgi jāattīra, lai nodrošinātu, ka sarakstā norādīto vai
            jaunradušos slimību infekcijas ierosinātāji pirms minēto ūdeņu novadīšanas ir
            inaktivēti;
      d)    tiek kontrolēta dzīvnieku piekļuve akvakultūras objektam;
      e)    grīdas, sienas un viss pārējais materiāls vai aprīkojums ir konstruēts tā, lai tos
            varētu pienācīgi iztīrīt un dezinficēt;
      f)    ir ieviesta pienācīga sistēma, kas nodrošina, ka dzīvnieku blakusprodukti tiek
            savākti un pienācīgi likvidēti saskaņā ar Regulas (EK) Nr. 1069/2009
            13. pantu.
      g)    ņemot vērā plēsēju radīto slimību izplatīšanās risku, ir ieviesti piemēroti
            plēsēju kontroles pasākumi.
LV                                             16                                                  LV
 ---pagebreak---                                                10. daļa
    17. pantā minētās apstiprināšanas prasības, kuras piemērojamas akvakultūras objektiem,
   kas ir slēgta tipa kompleksi, kuros tiek turēti dekoratīviem nolūkiem paredzēti akvakultūras
                                                dzīvnieki
   1.       17. pantā minētās biodrošības pasākumu prasības, kuras piemērojamas akvakultūras
            objektiem, kas ir slēgta tipa kompleksi, kuros tiek turēti dekoratīviem nolūkiem
            paredzēti akvakultūras dzīvnieki, un kas sakarā ar tajos izmantotajiem pārvietošanas
            modeļiem rada būtisku slimības risku, ir šādas:
            a)     operators saskaņā ar 5. pantu īsteno biodrošības plānu, kurā jāņem vērā šādi
                   elementi:
                   i)    kritiskajās objekta vietās jāierīko dezinfekcijas punkti;
                   ii)   personāla darba apģērbs un apavi jātur tikai izmantošanai akvakultūras
                         objektā un regulāri jāiztīra un jādezinficē;
                   iii)  gadījumos, kad akvakultūras objekta apmeklētāji rada slimību risku, tiem
                         jāpiemēro kontrole. Šiem apmeklētājiem vai nu
                         –      jāvalkā akvakultūras objektā izsniegts aizsargapģērbs un apavi, vai
                         –      jebkāds uz akvakultūras objektu līdzi paņemts aizsargapģērbs un
                                apavi, ierodoties objektā un, ja šis apģērbs un apavi nav
                                vienreizlietojami, arī dodoties prom, jāiztīra un jādezinficē;
                   iv)     no visām ražošanas vienībām tik bieži, lai infekciozā noslodze būtu
                   minimāla, jāaizvāc mirušie dzīvnieki un tie jālikvidē saskaņā ar Regulas (EK)
                   Nr. 1069/2009 13. pantu;
            b)     par akvakultūras objekta biodrošības plāna īstenošanu jābūt atbildīgai konkrētai
                   personai, kam pārējais personāls vajadzības gadījumā ziņo par biodrošības
                   jautājumiem.
   2.       17. panta c) punktā minētās prasības par kompleksiem un aprīkojumu, kuras
            piemērojamas akvakultūras objektiem, kas ir slēgta tipa kompleksi, kuros tiek turēti
            dekoratīviem nolūkiem paredzēti akvakultūras dzīvnieki, un kas sakarā ar tajos
            izmantotajiem pārvietošanas modeļiem rada būtisku slimības risku, ir šādas:
            a)     jābūt pieejamam aprīkojumam un kompleksiem, kas ir piemēroti tam, lai
                   objektā turētajiem dzīvniekiem uzturētu pienācīgus audzēšanas apstākļus;
            b)     akvakultūras objektā jāgādā par labiem higiēnas standartiem un jābūt iespējai
                   veikt veselības monitoringu;
            c)     aprīkojumam un kompleksiem jābūt no materiāliem, ko var viegli iztīrīt un
                   dezinficēt;
            d)     jābūt pieejamam kompleksu, aprīkojuma un transportlīdzekļu tīrīšanai un
                   dezinfekcijai piemērotam aprīkojumam;
            e)     ņemot vērā ar plēsējiem saistīto slimību izplatīšanās risku, jāievieš piemēroti
                   plēsēju kontroles pasākumi;
            f)     jābūt ieviestai pienācīgai sistēmai, kas nodrošina, ka dzīvnieku blakusprodukti
                   tiek savākti un pienācīgi likvidēti saskaņā ar Regulas (EK) Nr. 1069/2009
                   13. pantu.
LV                                                  17                                              LV
 ---pagebreak---                                               11. daļa
    18. pantā minētās apstiprināšanas prasības, kuras piemērojamas akvakultūras objektiem,
         kas ir atvērta tipa kompleksi, kuros tiek turēti dekoratīviem nolūkiem paredzēti
                                        akvakultūras dzīvnieki
   1.      18. panta b) punktā minētās biodrošības pasākumu prasības, kuras piemērojamas
           akvakultūras objektiem, kas ir atvērta tipa kompleksi, kuros tiek turēti dekoratīviem
           nolūkiem paredzēti akvakultūras dzīvnieki, ir šādas:
           a)    operators saskaņā ar 5. pantu īsteno biodrošības plānu, kurā jāņem vērā šādi
                 elementi:
                 i)     kritiskajās akvakultūras objekta vietās jāierīko dezinfekcijas punkti;
                 ii)    ja vienā un tajā pašā akvakultūras objektā ir vairākas funkcionālās
                        vienības, tās jātur nošķirtas, veicot pienācīgus higiēnas pasākumus;
                 iii)   personāla darba apģērbs un apavi jātur akvakultūras objektā un regulāri
                        jāiztīra un jādezinficē;
                 iv)    vairākos akvakultūras objektos nedrīkst izmantot vienu un to pašu
                        aprīkojumu, bet, ja no tā nevar izvairīties, jāievieš pienācīgs aprīkojuma
                        iztīrīšanas un dezinficēšanas protokols;
                 v)     gadījumos, kad akvakultūras objekta apmeklētāji rada slimību risku, tiem
                        jāpiemēro kontrole. Šiem apmeklētājiem vai nu
                        –      jāvalkā akvakultūras objektā izsniegts aizsargapģērbs un apavi, vai
                        –      jebkāds uz akvakultūras objektu līdzi paņemts aizsargapģērbs un
                               apavi, ierodoties objektā un, ja šis apģērbs un apavi nav
                               vienreizlietojami, arī dodoties prom, jāiztīra un jādezinficē;
                 vi)    no visām ražošanas vienībām tik bieži, lai infekciozā noslodze būtu
                        minimāla, jāaizvāc mirušie dzīvnieki un tie jālikvidē saskaņā ar Regulas
                        (EK) Nr. 1069/2009 13. pantu;
                 vii) ciktāl iespējams, akvakultūras objekta aprīkojums katra ražošanas cikla
                        beigās jāiztīra un jādezinficē;
                 viii) pirms dzīvniekus akvakultūras objektā iekrauj vai izkrauj, jāverificē
                        pārvadātāju pieraksti par tīrīšanu un dezinfekciju;
           b)    operatori nodrošina, ka par akvakultūras objekta biodrošības plāna īstenošanu
                 ir atbildīga konkrēta persona, kam pārējais personāls vajadzības gadījumā ziņo
                 par biodrošības jautājumiem.
   2.      18. panta c) punktā minētās prasības par kompleksiem un aprīkojumu, kuras
           piemērojamas akvakultūras objektiem, kas ir atvērta tipa kompleksi, kuros tiek turēti
           dekoratīviem nolūkiem paredzēti akvakultūras dzīvnieki, ir šādas:
           a)    jābūt pieejamam aprīkojumam un kompleksiem, kas ir piemēroti tam, lai
                 akvakultūras objektā turētajiem dzīvniekiem uzturētu pienācīgus audzēšanas
                 apstākļus;
           b)    objektā jāgādā par labiem higiēnas standartiem un jābūt iespējai veikt
                 pienācīgu veselības monitoringu;
LV                                                 18                                              LV
 ---pagebreak---    c) aprīkojumam un kompleksiem, ciktāl iespējams, jābūt no materiāliem, ko var
      pienācīgi iztīrīt un dezinficēt;
   d) ņemot vērā plēsēju radīto risku un ar akvakultūras objektu saistītos no vides
      izrietošos ierobežojumus, jāievieš piemēroti plēsēju kontroles pasākumi;
   e) jābūt pieejamam kompleksu, aprīkojuma un transportlīdzekļu tīrīšanai un
      dezinfekcijai piemērotam aprīkojumam;
   f) ir ieviesta pienācīga sistēma, kas nodrošina, ka dzīvnieku blakusprodukti tiek
      savākti un pienācīgi likvidēti saskaņā ar Regulas (EK) Nr. 1069/2009
      13. pantu.
LV                                     19                                            LV
 ---pagebreak---                                                   12. daļa
    19. pantā minētās apstiprināšanas prasības, kas piemērojamas kuģiem vai citām mobilām
      struktūrām, kur akvakultūras dzīvnieki uz laiku tiek turēti, lai tos ārstētu vai tiem veiktu
                                   citas ar audzēšanu saistītas procedūras
   1.        19. panta a) punktā minētās biodrošības pasākumu prasības, kas piemērojamas
             kuģiem vai citām mobilām struktūrām, kur akvakultūras dzīvnieki uz laiku tiek
             turēti, lai tos ārstētu vai tiem veiktu citas ar audzēšanu saistītas procedūras, ir šādas:
             a)     operators saskaņā ar 5. pantu īsteno biodrošības plānu, kurā jāņem vērā šādi
                    elementi:
                    i)     kuģis vai mobilās struktūras un viss ārstēšanā izmantotais aprīkojums pēc
                           ārstēšanas un pirms tā pārvietošanas uz citu akvakultūras objektu jāiztīra
                           un jādezinficē;
                    ii)    personāla darba apģērbs un apavi jātur akvakultūras objektā un regulāri
                           jāiztīra un jādezinficē;
                    iii)   aprīkojums nedrīkst būt kopīgs ar citiem akvakultūras objektiem, bet, ja
                           no tā nevar izvairīties, jāievieš pienācīgs aprīkojuma iztīrīšanas un
                           dezinficēšanas protokols, kā arī jāsaglabā pierādījumi par tā īstenošanu;
                    iv)    gadījumos, kad akvakultūras objekta apmeklētāji rada slimību risku, tiem
                           jāpiemēro kontrole; šiem apmeklētājiem vai nu
                           –      jāvalkā akvakultūras objektā izsniegts aizsargapģērbs un apavi, vai
                           –      jebkāds uz akvakultūras objektu līdzi paņemts aizsargapģērbs un
                                  apavi, ierodoties objektā un, ja šis apģērbs un apavi nav
                                  vienreizlietojami, arī dodoties prom, jāiztīra un jādezinficē;
                    v)     ja ārstēšanas laikā gadās kāds nāves gadījums, jāpieraksta tā cēlonis,
                           turklāt no akvakultūras objekta tik bieži, lai infekciozā noslodze būtu
                           minimāla, bet tas būtu izdarāms, ņemot vērā attiecīgo akvakultūras
                           dzīvnieku ārstēšanas režīmu, jāaizvāc mirušie dzīvnieki;
                    vi)    tik bieži, lai infekciozā noslodze būtu minimāla, aizvāc mirušos
                           dzīvniekus un tos likvidē saskaņā ar Regulas (EK) Nr. 1069/2009
                           13. pantu;
             c)     operatori nodrošina, ka par objekta biodrošības plāna īstenošanu ir atbildīga
                    konkrēta persona, kam pārējais personāls vajadzības gadījumā ziņo par
                    biodrošības jautājumiem.
   2.        19. panta b) punktā minētās prasības par kompleksiem un aprīkojumu, kas
             piemērojamas kuģiem vai citām mobilām struktūrām, kur akvakultūras dzīvnieki uz
             laiku tiek turēti, lai tos ārstētu vai tiem veiktu citas ar audzēšanu saistītas procedūras,
             ir šādas:
             a)     jābūt pieejamam aprīkojumam un kompleksiem, kas ir piemēroti tam, lai
                    objektā turētajiem akvakultūras dzīvniekiem uzturētu pienācīgus audzēšanas
                    apstākļus;
             b)     aprīkojumam un kompleksiem, ciktāl iespējams, jābūt no materiāliem, ko var
                    viegli iztīrīt un dezinficēt;
LV                                                     20                                                LV
 ---pagebreak---    c) jābūt pieejamam kompleksu un aprīkojuma tīrīšanai un dezinfekcijai
      piemērotam aprīkojumam;
   d) ja tiek izmantotas automatizētas tīrīšanas un dezinfekcijas sistēmas, pirms to
      pirmreizējās izmantošanas un pēc tam ar piemērotiem starplaikiem
      jāpārliecinās par to rezultativitāti;
   e) ir ieviesta pienācīga sistēma, kas nodrošina, ka dzīvnieku blakusprodukti tiek
      savākti un pienācīgi likvidēti saskaņā ar Regulas (EK) Nr. 1069/2009
      13. pantu.
LV                                      21                                           LV
 ---pagebreak---                                               II PIELIKUMS
     RISKA IZVĒRTĒŠANĀ BALSTĪTA UZRAUDZĪBA, KAS VEICAMA NOTEIKTOS
                                    APSTIPRINĀTOS OBJEKTOS
                                                 1. daļa
       Riska izvērtēšanā balstīta uzraudzība, kas veicama 7., 8., 17. un 18. pantā minētajos
                                   akvakultūras objektos un to grupās
   Riska izvērtēšanā balstīto uzraudzību 7., 8., 17. un 18. pantā minētajos akvakultūras objektos
   un to grupās veic šādi:
   a)        akvakultūras objekti, kur tiek turēti tādu sarakstā norādīto sugu akvakultūras
             dzīvnieki, kuras nav šīs daļas b) punkta ii) apakšpunktā minētās sugas, riska
             izvērtēšanā balstīto uzraudzību īsteno atkarībā no tā vai riska novērtēšanā, kas veikta
             saskaņā ar Komisijas Deleģētās regulas (ES) …/… [C(2019) 4056]2 VI pielikuma
             I daļu, risks novērtēts kā “augsts”, “vidējs” vai “zems”;
   b)        akvakultūras objekti, kur tiek turēti i) un ii) apakšpunktā minēto sugu akvakultūras
             dzīvnieki, riska izvērtēšanā balstīto uzraudzību īsteno tad, ja riska novērtēšanā, kas
             veikta saskaņā ar Komisijas Deleģētās regulas (ES) …/… [C(2019) 4056]
             VI pielikuma I daļu, risks novērtēts kā “augsts”:
             i)    sarakstā nenorādītas sugas;
             ii)   sarakstā norādītās sugas, kas minētas Īstenošanas regulas (ES) 2018/1882
                   pielikuma tabulas ceturtajā slejā; tomēr, lai tās būtu klasificējamas par
                   vektorsugām, šo sarakstā norādīto sugu dzīvniekiem jābūt saskarē ar minētās
                   tabulas trešajā slejā minēto sarakstā norādīto sugu dzīvniekiem, taču šādas
                   saskares nav bijis.
   2
           Deleģētā regula (ES) …/…, ar ko attiecībā uz noteikumiem par noteiktu sarakstā norādītu un
           jaunradušos slimību uzraudzību, izskaušanas programmām un statusu “brīvs no slimības” papildina
           Eiropas Parlamenta un Padomes Regulu (ES) 2016/429 [C(2019) 4056].
LV                                                    22                                                   LV
 ---pagebreak---                                               2. daļa
   Akvakultūras objektos vai to grupās saskaņā ar Regulas (ES) 2016/429 26. pantu veicamās
                           riska izvērtēšanā balstītās uzraudzības saturs
   1.     Pierakstu kontrolpārbaudes, klīniskās inspekcijas un laboratoriskos izmeklējumus,
          kas veicami 7., 17. un 18. pantā minētajos apstiprinātajos akvakultūras objektos, veic
          šādi:
          a)    relevantie tās lietvedības pieraksti, kas tiek kārtota saskaņā ar Regulas (ES)
                2016/429 186. panta lietvedības prasībām un ar šīs regulas 23., 32. un
                33. pantu, jāizskata, lai noskaidrotu, vai ir kādas liecības par paaugstinātu
                mirstību vai sarakstā norādītas vai jaunradušās slimības klātbūtni akvakultūras
                objektā, kuras jāņem vērā veterinārārsta apmeklējuma laikā;
          b)    jāapskata visas akvakultūras objekta daļas, īpašu uzmanību pievēršot tām
                ražošanas vienībām, kuru gadījumā a) apakšpunktā minētajos pierakstos
                norādīta paaugstināta mirstība;
          c)    ja ne pierakstu izskatīšanā, ne visu ražošanas vienību klīniskajā inspekcijā
                neatklājas nekādas liecības par sarakstā norādītas vai jaunradušās slimības
                klātbūtni, paraugi laboratoriskiem izmeklējumiem nav jāņem;
          d)    ja tiek konstatēti nesen miruši vai mirstoši akvakultūras dzīvnieki, (gan ārēji,
                gan iekšēji) klīniski jāizmeklē reprezentatīva šo akvakultūras dzīvnieku izlase,
                lai noskaidrotu, vai konstatējamas patoloģiskas pārmaiņas; šajā izmeklēšanā jo
                īpaši jātiecas atklāt sarakstā norādītas vai jaunradušās slimības;
          e)    ja d) apakšpunktā paredzētajā klīniskajā izmeklēšanā rodas aizdomas par šādas
                sarakstā norādītas vai jaunradušās slimības klātbūtni kādā tādas dalībvalsts,
                zonas vai nodalījuma akvakultūras objektā, kurā tiek īstenota izskaušanas
                programma vai kurš deklarēts brīvs no konkrētās slimības, izlases veidā ievāc
                attiecīgā akvakultūras objekta akvakultūras dzīvniekus un tos laboratoriski
                izmeklē saskaņā ar attiecīgo Deleģētās regulas (ES) …/… [C(2019) 4056]
                VI pielikuma II daļas nodaļu;
          f)    ja d) apakšpunktā paredzētajā klīniskajā izmeklēšanā rodas aizdomas par kādas
                sarakstā norādītas slimības klātbūtni kādā akvakultūras objektā, kurā tiek
                īstenota uzraudzības programma attiecībā uz konkrēto C kategorijas slimību,
                izlases veidā ievāc attiecīgā akvakultūras objekta akvakultūras dzīvniekus un
                tos laboratoriski izmeklē saskaņā ar attiecīgo Deleģētās regulas (ES) …/…
                [C(2019) 4056] VI pielikuma III daļas nodaļu;
          g)    ja d) apakšpunktā paredzētajā klīniskajā izmeklēšanā rodas aizdomas par
                jaunradušos slimību, izlases veidā ievāc attiecīgā akvakultūras objekta
                akvakultūras dzīvniekus un tos laboratoriski izmeklē nolūkā slimību identificēt.
   2.     Pierakstu kontrolpārbaudes un klīniskos un laboratoriskos izmeklējumus, kas
          veicami 8. pantā minētajās apstiprinātajās akvakultūras objektu grupās, veic šādi:
          a)    relevantie tās lietvedības pieraksti, ko saskaņā ar Regulas (ES) 2016/429
                186. pantu un šīs regulas 24. pantu kārto katrs akvakultūras objektu grupas
                akvakultūras objekts vai kas tiek kārtota tā vārdā, jāizskata, lai noskaidrotu, vai
                ir kādas liecības par paaugstinātu mirstību vai sarakstā norādītas vai
                jaunradušās slimības klātbūtni, kuras jāņem vērā, lemjot, kurš grupas
LV                                                23                                                LV
 ---pagebreak---       akvakultūras objekts jāapmeklē riska izvērtēšanā balstītās uzraudzības
      vajadzībām;
   b) ja a) apakšpunktā minēto pierakstu izskatīšana liecina par paaugstinātu
      mirstību vai sarakstā norādītas vai jaunradušās slimības klātbūtni konkrētā
      grupas akvakultūras objektā, šis objekts jāapmeklē riska izvērtēšanā balstītās
      uzraudzības vajadzībām; šā apmeklējuma laikā jāievēro 1. punkta b) līdz
      g) apakšpunktā norādītie soļi;
   c) ja a) apakšpunktā minēto pierakstu izskatīšana par paaugstinātu mirstību vai
      sarakstā norādītas vai jaunradušās slimības klātbūtni nevienā grupas
      akvakultūras objektā neliecina, riska izvērtēšanā balstītās uzraudzības
      apmeklējumu vai apmeklējumus izdara vai nu
      i)    pēc riska novērtēšanas — grupas akvakultūras objektā vai objektos,
            kuros slimības ievazāšanās risks ir lielākais, vai
      ii)   objektā, kurā kopš nesenākā riska izvērtēšanā balstītās uzraudzības
            apmeklējuma izdarīšanas tālākai audzēšanai pārvietots visvairāk
            akvakultūras dzīvnieku.
      Riska izvērtēšanā balstītās uzraudzības apmeklējuma laikā jebkurā gadījumā
      jāievēro 1. punkta c) līdz g) apakšpunktā norādītie soļi.
LV                                     24                                            LV